
Vrijeme je da 
se kumrovečka #4. 
pruga 
revitalizira  s«« 


; Cilj je do treće 
epoglava u ; : 
komunalnu obij etnice 


infrastrukturu 


ulaže više od 1,2 zagreb ačko sa 
ili | Stre10! e 
a zao. potresa krenuti s 
sb | izgradnjom 


obiteljskih kuća ..... 


SASTANCI VEZANI UZ OBNOVU OD POTRESA U 
ZAGORJU SE NASTAVLJAJU - ovoga puta stigao novi 
ministar graditeljstva Bačić 


»CIlj nam je do treće obljetnice 
zagrebačkog potresa već krenuti 
s izgradnjom obiteljskih kuća“ 


Novi ministar _prostornoga uređenja, 
graditeljstva i državne imovine Branko 
Bačić boravio je u radnom posjetu 
Krapinskoj zagorskoj županiji. Tom 
prilikom održao je sastanak s krapinsko — 
zagorskim županom Željkom Kolarom i 
suradnicima, a na temu obnove javnih i 
privatnih zgrada i kuća oštećenih 
potresom. 

Nakon sastanka ministar Bačić potvrdio 
je kako se radilo o dobrom i uspješnom 
sastanku na kojem je utvrđeno u kojem je 
stanju obnova na području Krapinsko — 
zagorske županije. 

— Mogu reći da se na području 
Krapinsko — zagorske županije radovi na 
javnoj infrastrukturi i javnim zgradama, 
financirani iz Fonda solidarnosti, iznimno 
dobro provode. Činjenica je da će ova 
Županija u cijelosti utrošiti sredstva iz 
Fonda solidarnosti koja su im namijenjena 
te smo danas dogovorili kako ćemo 
odobriti i nove zahtjeve koje će Županija 
dostaviti Ministarstvu kako bi se 
realizirali dodatni projekti. Radi se o 
više od 132 projekta koje ćemo do 30. 
lipnja u cijelosti dovršiti — pojasnio je 
ministar Bačić. 


Naglasio je kako će Ministarstvo i dalje 
pratiti realizaciju obnove svih projekata iz 
Fonda solidarnosti, kako bi sve što 
je planirano i zacrtano i realizirali. U 
nastavku se osvrnuo i na obnovu 
obiteljskih kuća, naglasivši kako s tim 
dijelom obnove nisu nikako zadovoljni. 

— Cilj nam je do treće obljetnice 
zagrebačkog potresa već krenuti s 
izgradnjom obiteljskih kuća na području 
KZŽ, a do kraja travnja srušiti sve kuće 
koje su dobile crvene oznake i nakon toga 
krenuti u izgradnju svih objekata koje je 
potrebno sagraditi na području ove 
županije. Htjeli bi da do kraja godine 
završimo u najvećem mogućem obimu 
obnovu i izgradnju zamjenskih kuća, 1 bit 
ćemo u svakodnevnoj suradnji kako bi taj 
cilj i ostvarili — poručio je ministar te 
istaknuo kako su građani u Krapinsko- 
zagorskoj županiji stavljeni ,,sa strane", a 
obnova ide vrlo sporo. 

Zagorje će biti prvo završiti obnovu? 

— Ova županija će, prema našim 
procjenama i planu Fonda za obnovu koji 
će na nakon stupanja zakona na snagu biti 
sastavni dio Ministarstva, biti prva koja će 
dovršiti obnovu na području zagrebačkog 


i petrinjskoj potresa — kazao je ministar 
Bačić. 

Zadovoljan održanim sastankom je 
i krapinsko — zagorski župan Željko 
Kolar te je pohvalio izradu novog zakona 
koji će, kako je rekao, smanjiti 
administraciju, = skratiti procedure i 
omogućiti da se konačno krene u punom 
zamahu s obnovom. 

— Složili smo se da je obnova, što se tiče 
obiteljskih kuća, kao što je rekao i 
premijer Plenković, nestvarno spora, 
međutim moram reći da je u posljednjih 
nekoliko mjeseci na području Krapinsko — 
zagorske županije napravljen istinski 
iskorak. Mjesecima sam govorio da neću 
govoriti o obnovi dok ona fizički ne počne 
na samom terenu, a to se već u listopadu 
prošle godine konačno dogodilo na 
području naše županije. Naime, imamo 14 
kuća koje su srušene, za 10-ak kuća je već 
odabran izvođač radova i te će kuće biti 
srušene tijekom veljače, a još imao 20-ak 
kuća koje bi sve trebale biti srušene do 
prvog svibnja. Ono što je najvažnije je da 
ćemo do kraja veljače krenuti sa prvim 
zamjenskim kućama odnosno da će se 
krenuti sa izgradnjom sedam zamjenskih 

kuća — naglasio je župan Kolar. 

Objasnio je i kako su si zadali realan i 
ostvariv cilj, a to je da bi sljedeće godine 
do kraja ljeta ili početka jeseni trebale 
biti izgrađene sve zamjenske kuće na 
području KZŽ. Naime, ukupno 46 kuća je 
na području KZŽ dobilo crvenu 
naljepnicu, a rušit će se 41. 

Ulazak u ,,novu eru? obnove 

— Vjerujem da ulazimo u jednu novu eru 
obnove i ono što je na nama i što smo 
danas dogovorili, je da se tih rokova 
držimo. Ono što očekujem od ministra 
Bačića je da ćemo gledati interese općeg 
dobra i kao SDP-ov župan ću reći da želim 
ministru Bačiću da bude najbolji ministar 
u HDZ-ovoj Vladi, a to bi značilo da će se 
svi moji Zagorci i Zagorke vratiti u svoje 
kuće u rokovima koje smo si zadali. Svaki 
uspjeh ministra bit će i naš uspjeh, koliko 
to god kome danas čudno zvučalo — 
ustvrdio je župan Kolar. 

Na području općine Marija Bistrica 
obnova sakralnih objekata je već pri kraju 
te su obnovljene dvije crkve i bazilika, 
dok pak obnova tamošnje područne škole 
također prati dinamiku i bit će na vrijeme 
završena, a potvrdio je to i sam načelnik 
Marija Bistrice, Josip 
Milički. Napomenuo _je i kao je 
zadovoljan sastankom i izlaganjem 
ministra te činjenicom da će se novim 
zakonom konačno ubrzati proces obnove 
obiteljskih kuća. 

Tijekom posjeta ministar Bačić obišao 
je iradove na Područnoj školi Laz. Naime, 
stara školska zgrada stradala je u 
zagrebačkom potresu, dodatno ju je 
oštetio petrinjski potres te je odlučeno da 
se sruši i na njenom mjestu izgradi 
zamjenska zgrada. Nova zgrada je već pod 
krovom, a očekuje se da će cjelokupni 
radovi završiti u travnju. 

Samim time, ravnatelj OŠ Marija 
Bistrica, Dominik Karajić izrazio je 
zadovoljstvo dinamikom, = odnosno 
brzinom kojom je PŠ Laz već sada 
poprimila svoj oblik. 

Aktualno 


I hrvatska i slovenska strana složne: 


20 godina smo bez 
pruge i nazadujemo 


Vrijeme je da se kumrovečka pruga revitalizira 


Hrvatska i slovenska strana u četvrtak su u 
Kumrovcu održale sastanak vezan uz projekt 
revitalizacije kumrovečke pruge. Riječ je o 
priči koja traje više od 20 godina, a sada, 
nakon ulaska Hrvatske u Schengen koji je 
prije bio prepreka, podrška ovom važnom 
projektu, uvjereni su okupljeni načelnici i 
gradonačelnici, mogla bi stići i s najviših 
razina. 

lako je u prvoj inicijativi bilo rečeno kako 
će se dionica obnoviti samo do Klanjca, 
načelnici i gradonačelnici na to više ne 
pristaju. Naime, budući da schengenska zona 
više nije prepreka, kao ni katastarski dijelovi 
Slovenije gdje pruga djelomično prolazi, 
inzistiraju da ona ide sve do Zagorskih Sela 
gdje će se dalje spojiti na slovensku prugu. 

Načelnik Kumrovca Robert Šplajt poručio 
je kako je želja svih njih da se priča oko 
revitalizacije kumrovečke pruge oživi jer ona 
znači bolju demografsku sliku sutlanskog 
kraja te predstavlja jednu od najbližih 
poveznica sa Slovenijom. 

-Ministar Butković upoznat je sa svime. 
Već je imao jednu izjavu prije nekoliko dana 
gdje je upoznat s problematikom i očekujemo 
da ćemo opet sudjelovati na sastanku s HŽ 
Infrastrukturom i Ministarstvom sljedeći 
tjedan. Koliko ti sastanci imaju smisla? Imaju 
smisla da pokažemo da je ta inicijativa 
vrijedna spomena i da ima smisla to sve 
isfinancirati iz europskih fondova. Kada 
pripremimo teren i Hrvatskim željeznicama 
to predstavimo, neće moći to ni odbiti — rekao 
je Splajt. 

Podršku inicijativi dao je i gradonačelnik 
Krapine Zoran  Gregurović, ujedno i 
predsjednik Hrvatske demokratske zajednice 
Krapinsko-zagorske županije koji je naglasio 
kako je riječ o projektu koji je u interesu 
cijele županije. 

-To je nadstranačko pitanje gdje se ne gleda 
tko je koje boje i koje opcije. Naravno da 
onda i mi kao županijska organizacija HDZ-a 
dajemo podršku toj inicijativi i ja kao 
gradonačelnik županijskog središta. Sve što 
se u našoj županiji napravi i sve što je dobro 


za neki kraj naše županije,mi smo sretni jer 
će to sigurno donijeti boljitak za sve — 
istaknuo je Gregurović. 

Marin Štritof, načelnik Općine Dubravica 
pojasnio je kako su o obnovi kumrovečke 
pruge razgovarali i s ministrom, dok je s 
predsjednikom Uprave HŽ  Infrastrukture 
dogovoreno da će pokušati pronaći modele 
financiranja, no više o tome bit će poznato 
nakon srijede kada će biti održan novi 
sastanak. 

-Bilo je govora o mogućnostima i EU 
fondova te ima određenih mjera gdje bi se to 
moglo preko Europe rješavati, ali ima i 
mogućnosti iz nacionalnih sredstava, kredita 


svjetske banke i slično. No, to je odluka 
Vlade i ministra na koji će se način financirati 
— rekao je Štritof. 

-Uvijek su izgovori na financijska sredstva, 
to je uvijek problem i uvijek postoje prioriteti 
— kako u našim općinskim proračunima, tako 
i u državnima. Politika određuje što je 
prioritet i što nije, tako da je sve na ministru 
— zaključio je. 

Franjo — Debelak, načelnik = slovenske 
Općine Bistrica ob Sutli naglasio je kako 
Zagorje, kao i njihovo područje trebaju 
kumrovečku prugu, kako za općeniti razvoj, 
tako i za turistički jer je riječ o ekološki 
prihvatljivijem prijevozu. 

Međimurci na vrhu ljestvice 
PO UpisIMa na visoka učilišta 


Prema novim rangiranjima iz Školskog 
e-Rudnika — Ministarstva — znanosti i 
obrazovanja RH u vrhu ljestvice ponovo 
su maturanti iz Međimurske županije. 
Među 96 najboljih maturanata na 
prošlogodišnjoj državnoj maturi četvero ih 
je iz Međimurja, iz Gimnazije Josip 
Slavenski, Graditeljske škole, Srednje 
škole Čakovec te Tehničke škole. 

Prema rezultatima državne mature 
godinama su učenici — međimurskih 
srednjih škola najbolji: godine 2020. te 
2021. međimurski maturanti postigli su 
najvišu prosječnu ocjenu na obaveznim 
predmetima u Hrvatskoj. 2018. godine 
najbolje rezultate u ljetnom roku državne 
mature iz sva tri obavezna predmeta 
ostvarili su gimnazijalci iz Međimurja. 

Ulaganja — Međimurske županije u 
obrazovanje, od uređenja i gradnje 
objekata do podržavanja razvoja centara 
izvrsnosti te = potpora = učenicima, 
studentima i roditeljima ostaju u vrhu 
ljestvice = prioriteta. U = doglednom 
razdoblju u preostalim osnovnim školama 
stvorit će se uvjeti potrebni za prelazak na 
jednosmjensku nastavu. Riječ je o 
petnaestak škola u kojima je potrebno 
postići povećanje kapaciteta, dok će za 
druge biti potrebno izgraditi i nove zgrade, 
poput OŠ Nedelišće i IV. osnovne škole 
Čakovec. Međimurska županija ulagat će 
u gradnju školskih sportskih dvorana u 
sredinama gdje ih još nema, te nastaviti 
investicije u vrtiće i područne školske 
odjele. 

Nastavljaju su mjere i programi za 
pomoć u obrazovanju: besplatni prijevoz 
autobusom ili vlakom za osnovnoškolce i 
srednjoškolce neovisno o udaljenosti od 


odnedavno i 


škole, a 
besplatna putovanja vlakom po Hrvatskoj 
za redovne studente. Tu su besplatni 
udžbenici i pomoć roditeljima za nabavku 


neograničena 


radnih materijala, zatim jednokratne 
pomoći studentima i nagrade dobitnicima 
rektorovih i dekanovih nagrada, potom i 
stipendiranje djece branitelja te učenika u 


deficitarnim obrazovnim programima. 
Međimurska županija jedina u Hrvatskoj 
financira asistente i u školama i u vrtićima 
za djecu s poteškoćama u razvoju, čime su 
obuhvaćene sve razine obrazovanja i 
odgoja djece i mladih. 

Sve međimurske osnovne škole, bez 
iznimke dočekale su spremne nedavni 
početak drugog polugodišta i bez 
poteškoća prešle na model besplatne 
prehrane za sve učenike zahvaljujući 
opremljenosti školskih kuhinja. 
Podsjetimo da je Međimurska županija i 
prije implementacije novog modela 
besplatnog obroka za sve osnovnoškolce 
na državnoj — razini, — razvijala i 
primjenjivala uspješne programe vezane 
uz prehranu djece osnovnoškolskog 
uzrasta u ustanovama koje pohađaju. 

Župan Kolar 
SUSTEO se sa 
županom 
Dobroslavićem 


Župan = Krapinsko-zagorske županije 
Željko Kolar u Dubrovniku je imao sastanak 
sa županom Dubrovačko — neretvanske 
županije Nikolom Dobroslavićem. 

Tema su bili zajednički izazovi županija iz 
svih krajeva Hrvatske te međusobno 
informiranje o pojedinim projektima koji su 
specifični za svaku županiju. Sastanku su 
prisustvovali i zamjenik župana Dubrovačko 
— neretvanske županije Joško Cebalo te 
pročelnica Upravnog odjela za poslove 
Zupana i Županijske skupštine Zaklina 
Marević. 

Uz župana Kolara na sastanku je bio i 
direktor Radija Kaj Drago Gradečak koji je 
predstavio koncert ,,U ozračju kaja" na 
kojem su, uoči Feste svetog Vlaha i Dana 
Grada Dubrovnika, nastupili brojni kajkavski 
i dubrovački izvođači. 


Općina Veliki Bukovec 1 ove 
će godine posebnu pažnju 
pridavati svojim 
najpotrebitijim mještanima, 
najmlađima 1 umirovljenicima 


Da je Općina Veliki Bukovec socijalno 
osjetljiva općina koja posebnu pažnju 
pridaje svojim najpotrebitijim 
sumještanima, najmlađima i 
umirovljenicima još je = jednom 
potvrđeno na = posljednjoj = sjednici 
Općinskog vijeća. 

Naime, jedna od donesenih odluka tiče 
se upravo socijalno ugroženih mještana 
Općine Veliki Bukovec, ali i roditelja 
novorođenčadi, kao i umirovljenika. 
Riječ je o mjerama kojima Općina stvara 
socijalni nadstandard, a one se odnose na 
naknadu za troškove stanovanja, pomoć 
obiteljima 1 pojedincima = slabijeg 
imovinskog = stanja, — pomoć = za 
podmirenje razlike cijene troškova 
pogreba te = jednokratne — pomoći 
novorođenčadi i umirovljenicima, kao i 
osiguravanje darova za djecu povodom 
blagdana. 

Jednaki uvjeti za sve 

- Cilj nam je da svi imaju jednake i 
adekvatne uvjete za život zbog čega 
posebnu pažnju pridajemo 
najugroženijim skupinama mještana, a 
pogotovo našim — najmlađima i 
umirovljenicima. Naknade za 
novorođenčad samo su dio demografskih 
mjera koje provodimo s ciljem 
zadržavanja naših stanovnika i nadamo 
se da ćemo sa svime što radimo uspjeti 
promijeniti negativne — demografske 


muz 


trendove — poručio je načelnik Franjo 
Vrbanić. 


Uz brigu o najpotrebitijim 
sumještanima, tu su i značajna sredstva 
koja Općina ulaže u predškolski odgoj i 
obrazovanje, a u najavi je i vrijedna 
investicija — proširenje i energetska 
obnova vrtića. 

Spomenimo i kako su na sjednici 
Općinskog vijeća usvojene izmjene i 
dopune — odluke o = komunalnom 
doprinosu, kao i godišnji, odnosno 
trogodišnji plan davanja koncesija što se, 
između ostalog, odnosi na obavljanje 
dimnjačarskih poslova na području 
Općine Veliki Bukovec. 

Odluka koja se tiče plana davanja 
koncesija omogućuje da Općina _ u 
narednom razdoblju raspiše natječaj za 
davanje = koncesije za = obavljanje 
spomenutih dimnjačarskih poslova na 
području Općine. 

Dobro su ispregovarali: 


Radnicima Holdinga veće plaće, 
ali to nije sve — evo kakve će im 
biti božićnice, uskrsnice, regres... 


———————— 


Proteklih je dana konačno postignut 
dogovor između Grada Zagreba i 
zaposlenika Holdinga koji su prijetili 
štrajkom i blokadom grada, ako im se ne 
povećaju plaće. 

Osnovica u Zagrebačkom holdingu i 
ZET-u rast će pet posto od 1. siječnja te 
dodatnih tri posto od 1. srpnja, rekao je 
gradonačelnik Tomislav Tomašević nakon 
što se u sjedištu gradske uprave usuglasio 
sa sindikatima Holdinga i ZET-a. Uz to, 
kroz povećanje stalnog dodatka, dodatno će 
se povećati plaće najniže plaćenim 
radnicima — operativcima, a rast će i 
neoporeziva primanja, piše Index. 

No, zaposlenici Holdinga dobili su i 
mnogo više. Predsjednica Sindikata Čistoće 
Mirjana Kaltak na Facebook stranici 
Čistoće objavila je što su sve ispregovarali. 


Tako su, među ostalim = stvarima, 
zaposlenici — Holdinga osigurali razne 
bonuse. 


Prenosimo u cijelosti njezinu objavu: 

Poštovani članovi Sindikata Čistoća 
Zagreb ali i svi ostali radnici Zagrebačkog 
holdinga, nakon dva mukotrpna mjeseca u 


kojima samo imali postupak pregovora koji 
nije uspio i nakon toga postupak mirenja 
koji je uspješno okončan 31.01.2023. 
godine obavještavamo Vas da je postignut 
dogovor između poslodavca i sindikata za 
povećanje Vaših plaća i to na slijedeći 
način; 

Od 01.01.2023. godine povećava se 
osnovica plaće za 5% te od 01.07.2023. 
godine još za 3% bruto. 

Za radnike koji obavljaju poslove u [ i II 
grupi složenosti poslova povećava se stalni 
dodatak na iznos 1.300,00 kuna bruto. 

Za radnike koji obavljaju poslove III 
grupe složenosti poslova povećava se stalni 
dodatak na iznosu 1.200,00 kuna bruto. 

Za radnike koji obavljaju poslove IV i V 
grupe složenosti poslova i radnike izvan 
grupa složenosti stalni dodatak ostaje 
1.000,00 kuna bruto. 

Nagrada se povećava na 7.500,00 kuna 
(maksimalni iznos) i isplaćivat će se 12 
mjeseci po 500,00 kuna i u mjesecu 
prosincu do 30.12. ostalih 1.500,00 kuna. 

U povodu dana Svetog Nikole isplatit će 
se svakom radniku koji ima dijete koje do 


6.12. tekuće godine nije navršilo 15 godina 
starosti iznos od 1.000,00 kuna za svako 
dijete. 

Kolektivni ugovor...... 

Regres za korištenje godišnjeg odmora 
isplaćuje se u iznosu od 1.750,00 kuna neto. 

Božićnica se isplaćuje do 20.12. tekuće 
godine u iznosu od 1.750,00 kuna neto. 

Dar u naravi za Uskrs isplaćuje se u 
iznosu od 1.000,00 kuna. 

Poslodavac će radnicima koji obavljaju 
poslove vozača plaćati trošak periodične 
izobrazbe . 

Poslodavac će plaćati izradu kartice 
vozača za digitalne tahografe za sve 
radnike koji obavljaju poslove vozača. 

Dogovoreno je da _ se u svim 
podružnicama Zagrebačkog holdinga do 
28.02.2023. = godine — sklopi — dodatak 
Kolektivnom ugovoru — Prilozi koji će 
sadržavati grupe složenosti poslova s 
radnim mjestima, pojedinačne koeficijente 
složenosti poslova za ta radna mjesta te 
dodatke na otežane uvjete rada (izradit će 
se sistematizacije radnih mjesta) za izradu 
kojih su predviđena i dogovorena sredstva. 

VARAŽDIN: 


Izrađuje se strategija — svatko 
može dati svoj doprinos 


Do 26. veljače provodi se savjetovanje 

radi donošenja Strategije razvoja Urbanog hd 
područja Varaždin za razdoblje od 2021. do 
2027. godine. 

Strategija razvoja urbanog područja 
Varaždin za razdoblje od 2021. do 2027. 
godine je temeljni strateški dokument u 
kojem se određuju ciljevi i prioriteti razvoja 
Urbanog područja Varaždin. Riječ je o aktu 
strateškog planiranja u okviru politike 
regionalnog razvoja koji služi kao multi- 
sektorski strateški okvir kojim se planira 
razvoj Urbanog područja kao cjeline, 
unutar jasno definiranog vremenskog 
razdoblja te predstavlja preduvjet za 
korištenje ITU mehanizma za razdoblje 
2021. — 2027. u skladu s višegodišnjim 
financijskim okvirom kohezijske politike 
Europske unije. 

Strategija - preduvjet daljnjeg razvoja 

Donošenjem strategije razvoja omogućit 
će se Urbanom području Varaždin daljnji 


društveno-gospodarski, = integrirani i = strategije te dobivanja mišljenja, primjedbi — Beretinec, Gornji "Kneginec, Jalžabet, 
teritorijalni razvitak, te pridonijeti razvoju i prijedloga zainteresiranih stanovnika sa Martijanec, Maruševec, Petrijanec, 
Republike Hrvatske, u skladu s načelima cijelog Urbanog područja Varaždin. Sračinec, Sveti Ilija, Trnovec Bartolovečki, 
održivog razvoja. Kako bi se mogao -Pozivamo stanovnike —Urbanog — Vidovec i Vinica da se uključe u proces 


donijeti, potrebno je provesti postupak = područja Varaždin koje obuhvaća 4 grada: = savjetovanja sa zainteresiranom javnošću i 


savjetovanja sa zainteresiranom javnošću s Varaždin, 
ciljem upoznavanja javnosti s nacrtom Varaždinske 


Novi = Marof, — daju doprinos razvitku urbanog područja 


11 općina: = Varaždin — poručuju iz Grada Varaždina. 


Troškovi hrvatskog predsjednika: Milanovićev 
ured izdvojit će 25.900 eura za cvijeće, 6.000 eura 
za kavu 1 čaj te 16.000 eura za svježu ribu... 


Tijekom ove godine Ured predsjednika Republike Hrvatske 
Zorana Milanovića planira potrošiti više od 780.000 eura na 
nabavu, donosi Jutarnji list. 

Od ovog iznosa, najviše sredstva otići će za izradu odlikovanja 
— 80.000 eura, za računala i računalnu opremu koju će nabaviti 
putem postupka javne nabave u planu je 33.200 eura, a usluge 
čišćenja stajat će 39.900 eura. 

Ured predsjednika planira i nabavu i isporuku svježeg cvijeća po 
cijeni od 25.900 eura, te kave i čaja za 6.000 eura, potom mlijeka i 
mliječnih proizvoda za 4.700 eura. Planira se i nabava svježeg 
mesa od peradi prve kategorije, i to za 4.000 eura i svježe ribe, 
također prve klase i to za 16.000 eura, dok će putem postupka 
jednostavne nabave za bezalkoholna i alkoholna pića potrošiti 
10.700 eura, piše novinarka Jutarnjeg lista Vanja Nezirović. 

OVO JE DOBRA STVAR 


Odsada se na mogu 

pratiti 1 uspoređivati 
cijene u Konzumu, 

KTC-u 1 Tommyju 


Sjedneš, pogledaš, usporediš i 
odlučiš! Uskoro ćemo sami na 
internetu moći vidjeti tko ne diže 
cijene i gdje su proizvodi povoljni za 
kupnju. 

Naime, internetska stranica s 
cijenama u Konzumu, KTC-u i 
Tommyju na kojoj će građani moći 
pratiti i uspoređivati cijene, trebala bi 
biti u funkciji idući tjedan, izjavio je 
nakon sastanka s predstavnicima tih 
lanaca savjetnik ministra 
gospodarstva i održivog razvoja 
Jurica Lovrinčević, donosi Poslovni 
dnevnik. 

Na stranici će biti oko 300 
proizvoda u 80 kategorija s “bijele 
liste", rekao je Lovričević, tako da će 
građani moći vidjeti kolike su bile 
cijene 31. prosinca, za Novu godinu i 
kolika je danas te ima li akcija ili 
nema. 

Inicijativa “bijelih lista? već ima 
učinka 

Lovrenčić je dodao da će po 
prvotnom dogovoru trgovci i dalje 
prvoga i petnaestoga u mjesecu slati 


. 


pune liste s 1200 do 1700 artikala, 
kako kod kojeg trgovca, sa svim 
proizvodima iz 80 kategorija 
osnovnih proizvoda, gdje će će 
ministarstvo garantirati da su te 
cijene nepromijenjena u odnosu na 
Novu godinu ili, ako jesu, onda će 
informirati javnost koji proizvođač i 
distributer diže cijene i je li to 
opravdano ili ne. 

Lovrinčević kaže kako su tri 
trgovačka lanca “apsolutno? 
dovoljna da bi se mogli pratiti 
trendovi, jer drže više od 30 posto 
tržišta, odnosno 38 posto prema 
nekim izračunima. 

Vjeruje da će se dogovoru 
ministarstva i triju trgovačkih lanaca 
pridružiti i drugi trgovci, piše 
Poslovni dnevnik. 

Lovrinčević kaže i da vladina 
inicijativa “bijelih lista" već ima 
učinka te jamči da je oko 1200 
proizvoda iz 80 kategorija kod tri 
trgovačka lanca koji su se do sada 
odazvali, nepromijenjena u odnosu 
na Novu godinu. 


U Varaždinsku 
županiju stigao 
glavni tajnik 
Saveza Alpe — 
Jadran: evo o 
kojim se temama 
razgovaralo 


Koje će sve aktivnosti u 2023. godini provoditi 
Savez Alpe — Jadran na čijem je čelu austrijska 
savezna država Štajerska, bila je glavna tema 
radnog sastanka održanog u Županijskoj palači u 
Varaždinu. 

S glavnim tajnikom Saveza Thomasom 
Pseinerom i predstavnikom Ureda Štajerske vlade 
Gernotom Walterom razgovarali su pročelnik 
Upravnog odjela za gospodarstvo i europske 
poslove Darko Majhen i viša stručna suradnica za 
regionalni razvoj i europske poslove Martom 
Tobias. 

- Buduća suradnja na području Alpe - Jadrana 
trebala bi jamčiti strateško = povezivanje 
postojećih transnacionalnih prostora suradnje kao 
što su podunavski, jadransko-jonski i alpski 
prostor. Stoga je naš cilj u 2023. godini raditi na 
jačanju suradnje i dobrosusjedskih odnosa — rekao 
je glavni tajnik Pseiner. 

Cilj je učvrstiti odnose na način da 
promoviramo mrežu Alpe - Jadran kao platformu 
i servisnu službu za  međuregionalnu i 
transnacionalnu suradnju, rekao je predstavnik 
Ureda Štajerske vlade Gernot Walter. 

Varaždinska županija je sudjelovala u nekoliko 
projekata koji su  sufinancirani zajedničkim 
proračunom Saveza. 

- Najznačajniji su projekti kojima se 
promoviraju lokalni proizvodi kroz, primjerice, 
održavanje Međunarodne izložbe bučinih ulja 
Alpe - Adria, kao i projekt SOLICO koji na 
interregionalnoj razini promovira i osnažuje tijela 
javne vlasti, civilnog društva i volontera u kriznim 
vremenima — rekao je pročelnik Majhen. 

Glavni tajnik je najavio da će prvi od dva 
poziva na dostavu projektnih prijedloga u okviru 
Saveza biti raspisan najranije u ožujku 2023. 
godine i bit će otvoren do kraja travnja. Na 
raspolaganju je oko 70.000 eura za oba poziva. 


Lepoglava će u čitav niz k 


LL koa 


Grad Lepoglava u svom je 
ovogodišnjem proračunu za izgradnju 
komunalne infrastrukture osigurao više od 
1,2 milijuna eura, a što je sve u planu na 
području Grada. 

Najveći dio sredstava otpada na 
rekonstrukciju nerazvrstanih cesta. Za tu je 
stavku Grad osigurao gotovo 550 tisuća 
eura, od čega će 120 tisuća eura utrošiti na 
modernizaciju i asfaltiranje više od 1.000 


metara nerazvrstanih cesta na području pet 
gradskih mjesnih odbora. 

Također, značajna sredstva utrošit će na 
sanaciju klizišta. Riječ je o preko 265 
tisuća eura. 

-Od_ većih ulaganja, u planu je i 
rekonstrukcija grobne kuće u Lepoglavi, s 
izgradnjom nadstrešnice, za što je u 
proračunu planirano 154.575 eura — 
najavljuje gradonačelnik Škvarić. 


U tijeku je gradnja sjenice, a slijedi 
rekonstrukcija ribičke kućice 1 nadstrešnice 


za 


kluba Štuka te tamošnjeg mjesnog odbora u tijeku je izrada drvene 
sjenice za odmor i druženje mještana. Ovaj je projekt zapravo uvod 
u nešto puno veće jer konjščinske bajere u sljedećem periodu 
očekuje prava revitalizacija. 

Naime, nakon rješavanja imovinsko — pravnih odnosa i 
pripremanja dokumentacije, Općina Konjščina je na natječaj LAG- 
a PRIZAG prijavila projekt rekonstrukcije kućice i nadstrešnice na 
bajerima u vrijednosti od 320.000 kuna. 

— Upravo smo ovih dana primili sretnu vijest odnosno odluku 
Agencije za plaćanje u poljoprivredi, ribarstvu i ruralnom razvoju 
prema kojoj nam je odobren iznos potpore od 32.418.048 eura iliti 
244 tisuće kuna — rekla nam je načelnica Konjščine Anita Krok 
dodavši kako se pretpostavlja da će se ukupni troškovi radova 
popeti na 330 tisuća kuna te će preostali iznos biti isplaćen iz 
općinskog proračuna. 

Treća sreća... 

Nakon prve dvije neuspješno provedene javne nabave, u tijeku je 
treća te kako objašnjava načelnica Krok, vjeruju kako će se ovaj put 
netko javiti na natječaj te da će već možda za nekih 10-ak dana 
potpisati ugovor s izvođačem radova i prionuti realizaciji projekta. 

— Radi se o lokaciji koja je jedan od pravih bisera naše općine i 
gdje mnogi mještani vole provoditi svoje vrijeme i uživati u prirodi. 


[LH sjevero) 


Naime, naši su bajeri savršeni za obiteljske šetnje i mnogi stanovnici centra 
toga su svjestni, a realizacijom ovog našeg projekta imat će gdje i sjesti i 
odmoriti se, možda popiti sok, ali i koristiti toalet. A isto tako, uz dogovoru 
s našim ribičima bit će im omogućen i najam prostora kućice za druženja i 
zabavu — zaključila je načelnica Krok. 

Nastavak ulaganja u sportsku infrastrukturu: uz 
sustav navodnjavanja, nogometno igralište u 
Murskom Središću dobiva 1 1 asfaltni plato 


Grad Mursko Središće iz svog proračuna 
izdvaja značajna financijska sredstva u obliku 
kapitalnih donacija za udruge iz svog 
područja. Tako će se, uz projekt izgradnje 
sustava navodnjavanja koji bi trebao završiti 
do početka travnja, na nogometnom igralištu 
NK ,,Plavi“ Peklenica izgraditi i asfaltni plato 
koji će se protezati od klupskih prostorija do 
igrališta. 

Naime, potpisan je ugovor s izvođačem 
radova, tvrtkom Tegra, a radovi na izgradnji 
asfaltnog platoa vrijedni su gotovo 22 tisuće 
eura s PDV-om. 

Potpisivanju su prisustvovali gradonačelnik 
Grada Mursko Središće Dražen Srpak sa 
suradnicima, direktor tvrtke Tegra d.o.o. Ivan 
Kolarić, = predsjednica — Mjesnog odbora 
Peklenica Ivana Maltarić te član Mjesnog 
odbora zadužen za sport Franjo Novinić. 


Kreće sanacija 35 klizišta, 32 mosta 1 propusta te 
oko 60 kilometara prometnica oštećenih u potresu 


U Ministarstvu mora, prometa i 
infrastrukture potpisani su ugovori za 


vraćanje u ispravno radno stanje 
prometne infrastrukture oštećene u 
potresu na području = Zagrebačke 


županije vrijedni 28,5 milijuna eura. 
Nositelj projekta koji je sufinanciran 
bespovratnim sredstvima iz Fonda 
solidarnosti — Europske — unije je 
Županijska uprava za ceste Zagrebačke 
županije čiji je ravnatelj Tomislav 
Landeka potpisao ugovore S 
predstavnicima izvođača radova. 

Župan Zagrebačke županije Stjepan 
Kožić istaknuo je kako iz Fonda 
solidarnosti EU u Zagrebačku županiju 
kroz više javnih poziva dolazi gotovo 
60 milijuna eura namijenjenih sanaciji 
prometne infrastrukture. 

Ministar mora, prometa i 
infrastrukture Oleg Butković istaknuo 
je kako se radi o 7 velikom 
infrastrukturnom zahvatu u 
Zagrebačkoj županiji s obzirom da će 
se tim projektom sanirati 35 klizišta, 32 
mosta i propusta, te 29 dionica 
županijskih i lokalnih cesta ukupne 
duljine oko 60 kilometara. 

Novaca za obnovu na sve strane 

Podsjetio je i da je Ministarstvo 
ugovorilo 39 projekata vrijednosti oko 
108 milijuna eura vezanih uz prometnu 
infrastrukturu dodavši kako očekuje da 
će po pitanju prometne infrastrukture 
država biti u stopostotnoj realizaciji 1 
da će se potrošiti dostupna sredstva. 


Ministar prostornog uređenja, 
graditeljstva i državne imovine Branko 
Bačić rekao je da je za obnovu javne 
infrastrukture i javnih zgrada osigurano 
nešto više od milijarde eura, a s 15. 
siječnjem utrošeno je 392 milijuna 
eura. 


Istaknuo je kako je odmah po 
njegovu = imenovanju na mjesto 
ministra, u Sabor upućen novi zakon o 
obnovi, te da su skraćene procedure 
budući da je značajno smanjen broj 
sudionika od kada se podnosi zahtjev 
pa do izgradnje odnosno obnove 
pojedinog objekta. Isto tako, rekao je i 
da je značajno — smanjen = broj 
dokumenata i akata koji sudjeluju u 
procesu obnove. Najavio je i kraći rok 
za procese javne nabave, podsjetivši da 
je rok za potrošnju sredstava 30. lipnja 
ove godine. 

U daljnje uređenje komunalne infrastrukture Grad Ivanec 
uložit će 1,6 milijuna eura - ovo su najvažniji projekti 


Obnovit će se niz ulica 
ali kreću 1 novi projekti 


U ovogodišnjem proračunu Grada 
Ivanca je za program gradnje objekata i 
uređaja komunalne infrastrukture 
namijenjeno 1,6 milijuna eura, od čega se 
za gradnju i rekonstrukciju prometnica, 
prometnih površina i nogostupa planira 
uložiti 1,06 milijuna eura. 

Najvažniji projekti odnose se na 
proširenje Ulice Augusta Cesarca u 
Ivancu, dovršetak odvojka Preradovićeve 
ulice, uređenje prometne infrastrukture 
zone — Gmajna, < gradnju — autobusnih 
stajališta u Horvatskom, Cerju Tužnom i 
Mihanovićevoj ulici, sanaciju klizišta uz 
nerazvrstane ceste, uređenje cesta u 
županijskoj nadležnosti na području 
Grada, izgradnju priključka nerazvrstane 
ceste u Ivanečkom Naselju te pripreme za 
gradnju prometnice u Industrijskoj zoni 
Ivanec. 

Ove godine u planu je uređenje 
Fallerove i Kalničke ulice te asfaltiranje 
nerazvrstanih cesta u MO-ima Lovrečan i 
Salinovec, a programom su predviđena i 
sredstva za projektiranje i postavljanje 
nove javne rasvjete u Gundulićevoj ulici. 

Opsežni radovi na Aglomeraciji 
Ivanec 

Daljnjih 448.000 eura u proračunu je 
osigurano za uređenje i opremanje dječjih 
igrališta, trgova i parkova te za radove na 
gradskim grobljima. Ove godine kreće i 
izrada projektne — dokumentacije za 
Gradsku park šumu Ivanečka jezera. 
Planirana su i sredstva za uređenje parka 
iza FINA-e u Ivancu, za zelenu urbanu 
obnovu te za rješavanje imovinsko- 
pravnih odnosa i izradu glavnog projekta 
uređenja Trga hrvatskih ivanovaca. 

Za uređenje groblja u Ivancu, 
Radovanu, = Margečanu i Prigorcu 
namijenjeno je 73.000 eura. Osigurano je 
i 46.500 eura za gradnju građevina i 
nabavu opreme — za = gospodarenje 
komunalnim otpadom, od čega se 33.200 
eura odnosi na kapitalnu donaciju za 
gradnju reciklažnog dvorišta 
građevinskog otpada. 

I u 2023. godini nastavljaju se opsežni 


radovi na gradnji sustava odvodnje i Grad i ove godine nastavlja s = oborinske odvodnje na cijelom gradskom 
pročišćivanja otpadnih voda = višegodišnjim programom = pojačanih = području, pa je tako za te potrebe 
Aglomeracija Ivanec. izdvajanja za uređivanje problematične = osigurano 33.180 eura. 

Završetkom izgradnje kružnog toka 
1 spojnih cesta centar Krapinskih 
Toplica dobio novu vizuru! 


U Općini Krapinske Toplice ovih 
dana priveden je kraju vrijedan projekt 
izgradnje kružnog toka i spojnih cesta 
te dijela autobusne stanice čime je, 
poručuje načelnica Gordana Jureković, 
promijenjena vizura centra mjesta, a 


podignuta je i prometna sigurnost. 

Inače, Krapinsko-zagorska županija 
u ovaj je projekt uložila gotovo 
240.000 eura, dok je Općina iz svog 
proračuna za uređenje dijela autobusne 
stanice izdvojila 12.000 eura. 


-Dolaskom proljeća uredit ćemo i 
unutarnji dio kružnog toka — najavila je 
načelnica Jureković zahvalivši 
Županiji na odličnoj suradnji koja je 
vidljiva kroz čitav niz realiziranih 
projekata. 


Postavljene nadstrešnice na 
autobusna stajališta u Veleškovcu 


Za potrebe školaraca i drugih putnika 
koji čekaju javni prijevoz na autobusnim 
stajalištima odnosno  ugibalištima, u 
Veleškovcu su = postavljene = nove 
nadstrešnice. 

Sukladno Pravilniku o autobusnim 
stajalištima svako autobusno stajalište 
mora biti opremljeno nadstrešnicom. S 
obzirom na to da na lokacijama ne postoji 

dodatan prostor na kojem bi se mogla 
smjestiti kućica odnosno nadstrešnica, 
postavljene su konzole iznad nogostupa 
kojima se ne uzima prostor nogostupa i 
ne priječi prolaz pješacima niti kolicima 
te ne zadire u prostor prometnice. 
Postavljene konzole odobrene su od 
strane Ministarstva prostornog uređenja, 
graditeljstva i državne imovine, a za 


njihovo postavljanje 
suglasnost Hrvatskih cesta. 

Općina Zlatar Bistrica provela je 
postupak jednostavne nabave konzolnih 
nadstrešnica, a postavljanje je izvršio 
obrt QBen iz Zlatara. Projekt u iznosu od 
5.245,87 eura financiran je vlastitim 
sredstvima iz Proračuna Općine Zlatar 
Bistrica. 


ishođena je 

Školstvo 


Tradicijske drvene igračke iz Krapinsko-zagorske 
županije oduševile dubrovačke mališane 


Zupan Kolar: Ovime čuvamo 
svoju kulturu 1 baštinu 


U Dječjem vrtiću Palčica u Dubrovniku održana je podjela tradicijskih 
dječjih drvenih igračaka u sklopu projekta Dajmo djeci korijene i krila. 
Podjelu tradicijskih drvenih igračaka Dječjem vrtiću Palčica omogućila je 
Krapinsko-zagorska županija, a župan Željko Kolar naglasio je kako se kroz 
projekt Dajmo djeci korijene i krila, koji se provodi u cijeloj Hrvatskoj, 
čuva naša kultura i baština. 

-To je uvijek najbolje i najpametnije raditi s djecom, jer tako ih odgajamo 
i učimo našim korijenima, kako bi znali odakle potječu — poručio je župan 
Kolar. 

Prigodan program održala su djeca iz Dječjeg vrtića Palčica, koji su se 
izrazito obradovali velikoj kutiji tradicijskih dječjih drvenih igračaka s 
područja Marije Bistrice. Sve okupljene je na samom počeku pozdravila 
ravnateljica Dječjih vrtića Dubrovnik Franica Lasić, dok je na poklonu 
zahvalio i gradonačelnik Dubrovnika Mato Franković, pohvalivši projekt 
koji potiče sve nas da razmišljamo o tome kako je to nekada bilo 1 
prenosimo to na buduće naraštaje. 

Najmlađima dati korijene identiteta i krila mašte 

Dječji vrtić Palčica je centralni objekt Dječjih vrtića Dubrovnik i 124. 
vrtić u Hrvatskoj u koji je stigao projekt Dajmo djeci korijene i krila. Projekt 
zajednički provode Radio Kaj i Etnografski muzej u Zagrebu. On se u 
dječjim vrtićima ostvaruje od rujna 2013. godine, edukacijom najmlađih o 
potrebi čuvanja baštine te darivanjem tradicijskih drvenih igračaka, koje je 
UNESCO uvrstio na reprezentativnu listu zaštićene kulturne baštine. 

Potporu projektu daje i Ministarstvo kulture i medija Republike Hrvatske, 
Janaf, ali i brojne jedinice lokalne samouprave — županije, gradovi i općine 
od kojih stalno Krapinsko-zagorska županija i Grad Zagreb. 

Ovim bi projektom svi sudionici, od Etnografskog muzeja i Radija Kaj, 
do donatora, prema riječima autorice Mirjane Drobina, trebali našim 
najmlađima dati korijene identiteta i krila mašte — koje će pronijeti kroz 
život, kako bi današnja djeca i svojoj djeci mogla prenijeti vrijedno i u 
svijetu prepoznato Hrvatsko nasljeđe. 


U Dežanovcu otvoren 
dječji vrtić za 30 mališana 


Općina Dežanovac otvorila je svoj prvi 
dječji vrtić. Financiran je iz Programa 
ruralnog razvoja u sklopu kojega je u 
posljednje dvije godine izgrađeno više od 
stotinu vrtića u Hrvatskoj, u naseljima s 
manje od pet tisuća stanovnika. Na taj se 
način željelo pridonijeti demografskoj 
obnovi općina. 

Vrtić može primiti 30 djece, a trenutačno 
ih je upisano 18. Riječ je o mješovitoj 
vrtičkoj skupini u kojoj su djeca od tri 
godine starosti do polaska u školu. Gradnja 
je stajala nešto više od 4 milijuna kuna, a 
dodatnih 630 tisuća utrošeno je za 

opremanje. 

Svečanom otvorenju prisustvovao je i 
bjelovarsko - bilogorski župan Marko 
Marušić koji je istaknuo kako ga raduje 
otvorenje prvog vrtića u Dežanovcu jer će 
to biti od velike pomoći roditeljima koji 
više neće morati voziti djecu u predškolske 
ustanove na području susjednih jedinica 
lokalne samouprave. 

Vrtić su zajednički otvorili Tugomir 
Majdak, državni tajnik u Ministarstvu 
poljoprivrede, Josip Stjepanović, načelnik 
općine Dežanovac te župan Marko 
Marušić. 

Dodijeljene diplome učenicima plivačima 
drugih razreda osnovnih škola u Varaždinu 


Učenici drugih razreda osnovnih škola u Varaždinu primili su 
diplome po završetku obuka plivanja. 

-Nakon prekida od dvije godine vratio se program obuke neplivača 
u varaždinskim osnovnim školama. Programu je pristupilo i završilo 
81 dijete i oni mogu dalje usavršavati svoje znanje plivanja- istaknuo 
je zamjenik gradonačelnika Miroslav Marković. 

Zamjenik gradonačelnika važnim smatra da sva djeca nauče plivati 
kako ne bi dolazilo do tragičnih posljedica kao što je to bio slučaj 
prijašnjih godina, ali i iz razloga što djeca kroz program obuke zavole 
plivanje pa neki od njih možda postanu i vrhunski plivači. 

-Smatram da djecu od najranijih dobi treba animirati i uvoditi u 
sport. Mi kao grad ćemo još dodatno uložiti i više od ovih 30 000 
kuna kako bi i još više djece uključili- zaključio je zamjenik 
gradonačelnika Marković. 

Na svečanosti podjele diploma prisutan je bio i Velimir Mudri, 
voditelj sportskih aktivnosti u Gradskim bazenima Varaždin. 

-Program Škola plivanja“ ideja je koja traje dosta dugo. U 
Suradnji s Gradom Varaždinom želimo omogućiti besplatnu obuku 
neplivača svim učenicima drugih razreda kojima je potrebna. Tako je 


ove godine tih učenika bilo 130, a program obuke iskoristilo je njih 
81 kojima je i naš dogradonačelnik danas dodijelio diplome - izjavio 
je Mudri. 


oF gsotščei saa da 


u sdnifiad biv t: 


Gradonačelnik Gregurović ugostio 
učenike trećih razreda OS Augusta 


Cesarca Krapina 


Učenici trećih razreda Osnovne škole 
Augusta Cesarca Krapina te područnih škola 
Podgora i Škarićevo zajedno sa svojim 
učiteljicama Tihanom Smrekar, Tamarom 
Šalković, Rominom Topolovec i Danicom 
Vlaisavljević, a u okviru svog školskog 
kurikuluma bili su kod krapinskog 

gradonačelnika. 

Gradonačelnik Zoran Gregurović učenike 
je ukratko upoznao s radom gradske uprave 
te aktivnostima koje Grad Krapina 
poduzima za dobrobit svojih građana. 
Učenice i učenici nakon predstavljanja su se 
veoma brzo — opustili i postavili 


gradonačelniku pregršt zanimljivih pitanja — 
od pitanja vezana za grad, kao što je viseći 
most, balon za igranje tenisa, biciklističke 
staze pa do osobnih — voli li svoj posao, je li 
ga teško obavljati, koje mu je radno vrijeme, 
a na sva je pitanja gradonačelnik veoma 
strpljivo odgovarao. 

Društvo 


Zagrebačka županija 


nagradila učenike 1 
mentore koji su 
ostvarili izvrsne 


rezultate na državnim U kovrivničku bolnicu stigao 


natjecanjima 


Učenike — osnovnih i 
srednjih škola iz Zagrebačke 
županije, njih 215 koji su na 
državnim = natjecanjima u 
školskoj godini 2021./2022. 
osvojili jedno od prva tri 
mjesta na = predmetnim, 
umjetničkim i sportskim 
natjecanjima te njihovih 103 
mentora u sljedećih nekoliko 
dana u školama = čeka 
iznenađenje iz Zagrebačke 
županije — poklon bonovi u 
protuvrijednosti od 133 eura, 
93 eura i 66 eura. Troje 
učenika i jedan mentor tim 
su povodom u utorak bili na 
prigodnom prijemu u 
Zagrebačkoj županiji. 

Uputivši čestitke, 
zamjenik = župana — Damir 
Tomljenović = istaknuo je 
kako se Zagrebačka županija 


itekako = ponosi = svojim 

talentiranim, = vrijednim i 

uspješnim učenicima i 

mentorima. 

Noa Petak, učenica osmog 

razreda OŠ Eugena 
čak 


ix 

Zagrebačka 


Kumičića iz Velike Gorice, 
nagradu je primila za 
osvojeno 1. mjesto na 
državnom natjecanju znanja 
iz hrvatskog jezika. 

Član sportske ekipe _ OŠ 
Bogumil Toni iz Samobora, 
koja je osvojila 1. mjesto u 
rukometu za učenike 5. i 6. 
razreda, Vito Kadić rukomet 
trenira zadnjih šest godina. 

Ena Jurković — pohađa 
Glazbenu školu Jastrebarsko 
koja je u prosincu 2022. 
godine bila domaćin 60. 
Državnog natjecanja 
komornih sastava učenika i 
studenata glazbe, a na kojem 
je osvojila 1. mjesto u II. 
kategoriji sviranja 
saksofona. 

Inače, u protekloj školskoj 
godini od ukupno 215 
učenika osnovnih i srednjih 
škola na području 
Zagrebačke županije, 101 
učenik je osvojio prvo 
mjesto, 41 učenik dugo, a 73 
učenika treće mjesto. 


najmoderniji uređaj za mamografiju 
vrijedan 186.000 eura 


Uz unapređenje 
dijagnostike, lista 
čekanja više neće biti! 


Koprivnička Opća bolnica 
»Dr. Tomislav Bardek" bogatija 
je za novi uređaj za mamografiju 
vrijedan oko 186.000 eura koji 
je i službeno započeo s radom. 

Kako je pojasnio ravnatelj 
bolnice Mato Devčić, riječ je o 
uređaju za mamografiju s 
tomosintezom koji će 
unaprijediti dijagnostiku i rano 
otkrivanje tumora dojke, a u 
potpunosti = je financiran 
sredstvima Ministarstva 
zdravstva. Dodao je i kako je 
stari mamograf punih 11 godina 
ispunjavao svoju zadaću. Tako 
se godišnje obavljalo oko tri 
tisuće pretraga od čega se dio 
odnosio na provođenje 
Nacionalnog programa ranog 
otkrivanja raka dojke te dio na 
redovnu dijagnostiku. 

-Trenutno je lista čekanja za 
mamografiju sedam dana, no 
nakon početka rada novog 
uređaja u potpunosti bi se 
trebala dokinuti- naglasio je 
Devčić. 

Zadovoljstvo početkom rada 
novog uređaja izrazio je i župan 
Koprivničko-križevačke 
županije Darko Koren koji je 
naglasio kako ni zgrade ni 


oprema ništa ne znače bez 
kvalitetnih i kompetentnih ljudi 
koji svime time upravljaju. 

Ulaganja u desecima 
milijuna eura 

- Nastojimo se i s tom 
problematikom uhvatiti u koštac 
malim koracima koji, uvjeren 
sam, ipak doprinose rješavanju 
najvažnijeg problema hrvatskog 
zdravstva, a to je nedostatak 
stručnog kadra. Upravo zato 
sufinanciramo kamate na 
stambene kredite liječnika kako 
bi taj najveći problem pokušali 
umanjiti. Treba istaknuti da je u 
bolnički sustav u posljednjih 15 
godina uloženo blizu 30 
milijuna eura i kako se trenutno 
odvijaju projekti čija se 
vrijednost penje do 10 milijuna 
eura. Planira se i Centar za 
palijativu također vrijedan oko 
10 milijuna eura te brojni drugi 
projekti. Sve su to ogromni 
koraci koji su itekako doprinijeli 
kvaliteti zdravstvenog sustava — 
poručio je župan Koren. 

Državni tajnik u Ministarstvu 
zdravstva Silvio Bašić rekao je 
kako je ova investicija primjer 
najkvalitetnijeg = ulaganja u 
zdravstvo. 

Otvorena Jedinica za liječenje 
moždanog udara na Odjelu za 
neurologiju Opće bolnice Varaždin 


U četvrtak se na Odjelu za neurologiju Opće bolnice Varaždin i službeno održalo otvaranje 
Jedinice za liječenje moždanog udara. 


Na otvorenju je uz ravnatelja Opće 
bolnice Varaždin dr.sc. Damira Poljaka, 
voditeljicu Odjela doc.prim.dr.se. 
Spomenku Kiđemet Piskač te djelatnike 
OB Varaždin prisustvovao i župan 
Varaždinske županije Anđelko Stričak sa 
suradnicima. 

Ravnatelj Poljak zahvalio se Županiji i 
županu Stričaku na investiciji većoj od 
400 000 eura za novootvoreni objekt. 

- lako formalno organizacijski dio koji 
nam je potreban nije u strukturi 
organizacijskih jedinica moždanog udara, 
upravo _ ta priča govori o našim 
djelatnicima Odjela za neurologiju te 
koliko oni slijede sve kvalitetno što se radi 
u Hrvatskoj i svijetu — rekao je Poljak. 

Godina zdravstva 

Župan Stričak ističe kako ne planiraju 
stati s investicijama i projektima te da će 
javnost ubrzo biti informirana o načinu 
rada —Objedinjenog hitnog bolničkog 
prijema i dnevne bolnice koja je pred 
otvaranjem. 

- Ovu smo godinu proglasili godinom 
zdravstva u Varaždinskoj županiji. Svaka 
investicija se nalazi u sredini trokuta želja, 
potreba i mogućnosti, a ovdje imamo 
priliku vidjeti kako se sve to poklopilo — 
naglasio je župan. 

Pohvalio je župan Stričak i Savjet za 
zdravlje koji svojim brojnim inicijativama 
i akcijama svakodnevno educira građane o 
preventivnim mjerama te sve zaposlenike 
u svim zdravstvenim ustanovama koji 


prema svim = građanima pristupaju 
srdačno. 
- Zahvaljujući odličnoj suradnji s 


Kliničkim bolničkim centrom Rebro i 
pročelnicom Zavoda za intenzivnu 
neurologiju prof. Poljaković, svi naši 
pacijenti promptno idu u KBC Rebro na 
endovaskularno liječenje. U svemu nam je 
tome nedostajala jedna ključna karika, a to 
je adekvatno opremljen prostor za 
zbrinjavanje pacijenata s moždanim 
udarom — izjavila je Kiđemet-Piskač. 
Pročelnica Zavoda za intenzivnu 
neurologiju i cerebrovaskularne bolesti 
Klinike za neurologiju KBC Zagreb, 
ujedno i = predsjednica = Hrvatskog 
neurološkog društva prof. — Zdravka 

Poljaković čestitala je na otvaranju te 
istakla koliko je jedinica za liječenje 


moždanog udara značajan iskorak u 
smislu zbrinjavanja i kvalitete 
zbrinjavanja. 


-Djelatnici Odjela za neurologiju su do 


sada uspijevali liječiti ovu čestu i tešku 
bolest, no sigurni smo kako će sada u 
novim prostorima i snovom opremom biti 
znatno jednostavnije i učinkovitije — Sanja 
Mihalić, predsjednica Upravnog vijeća 
Opće bolnice Varaždin napominje. 

Donosimo ideje gdje 
provesti vikend u okruženju 
pitomih zagorskih brega 


Prava rapsodija okusa i mirisa za sva čula 


Portal journal.hr u svojoj novoj rubrici 
INSTA(NT) TRAVEL donosi lokacije koje 
se nalaze u blizini, a koje se zbog njihove 
prirodne ljepote i atrakcija isplati posjetiti. 
Na toj listi našlo se i Hrvatsko zagorje koje 
obiluje atrakcijama i prirodnim ljepotama, 
a nema ničeg bolje nego provesti vikend u 
društvu obitelji i prijatelja. 

Evo što predlažu za vidjeti i istražiti u 
ovom kontinentalnom biseru Hrvatske. 

Ako je po nečemu Zagorje dobro 
poznato, onda su to domaći specijaliteti 1 
vina, kao i predivna priroda. Zagorje je 
idealna destinacija za romantičan vikend 
te idealno mjesto za uživanje u prirodi koja 
ujesen izgleda čarobno. 

Okruženi = zagorskim — bregima i 
vinogradima, uživat ćete u mirisu zime, ali 
i okusu vina te najfinijih gastro delicija. 
Razveselite svoje nepce slasnim ručkom u 
zagorskim izletištima sa specijalitetima 
koji su uvršteni na nacionalni popis 
zaštićenih jela s geografskim porijeklom 
poput purice s mlincima i slavnim 
zagorskim štruklima! 

Provedite vikend u = šarmantnim 
zagorskim = hižama okruženi — svojim 
najmilijima, obiđite 

vinske ture ili razgledajte dvorce. 

Naime, zagorski vinari su nagrađivani 
slavnom nagradom — Decanter_— za 
najkvalitetnija vina te su dokazali da se 
ova regija izdigla visoko po vrhunskoj 
tehnologiji i autohtonim sortama grožđa. 
Istražite okuse Zagorja te upoznajte 
povijest ovoga kraja. 

Muzej krapinskih neandertalaca 

Ovaj muzej na interaktivan način tumači 
fenomen nastanka čovjeka. Stalni postav 
muzeja koncipiran je u 18 tematskih 
cjelina koje nas vode daleko u prošlost, s 
posebnim naglaskom na znamenito otkriće 
u Krapini i važnost zbirke krapinskih 
neandertalaca. 

Muzej krapinskih neandertalaca jedan je 
od najsuvremenijih muzeja na svijetu koji 
sadrži multimedijalne instalacije, filmove, 
infokioske, virtualne šetnje te holograme, 
a poseban doživljaj su odlične muzejske 
radionice. 

Veliki Tabor je jedan od najočuvanijih, a 
uz Trakošćan i najpoznatiji hrvatski 
dvorac koji se nalazi u mjestu Desinić. 
Muzej unutar Starog Grada čuva i stalni 
postav, ali je i mjesto društvenih 
događanja, izložbi, filmskih i glazbenih 
večeri. Uz njega je vezana i legenda o 
Veroniki Desinićkoj i njezinoj ljubavi s 
Fridrikom Celjskim. 

Posjetite Gornju Stubicu, prošetajte 
hodnicima dvorca Oršić i otkrijte sve 
tajne ovog zagorskog mjesta 

U Muzeju seljačkih buna saznajte sve o 
vremenu kad su se seljaci borili za svoja 
prava, a predvodio ih je Matija Gubec koji 
je ostao zapamćen kao najveći hrvatski 
narodni junak te simbol borbe za 
potlačene. Dvorac okružuje i park šuma 
kojom možete prošetati. Ako u ovaj kraj 
dođete u veljači, možete pogledati i 
uprizorenje slavne bitke. Prolazeći pored 
crkve Sv. Jurja zastanite pored 400 godina 
stare Gupčeve lipe koja je jedini živi 
svjedok seljačke bune iz 1573. godine. 

Muzej ,,Staro selo Kumrovec“ je etno— 
selo, odnosno najveći tradicijski uređeni 
prostoru Hrvatskoj koji dočarava 
autentičan izgled zagorskog sela s početka 
20. stoljeća. Tamo ćete saznati sve o 
običajima i svakodnevnici seljaka te imati 
prilike upoznati se s raznim tradicijskim 
obrtima kojima su se stanovnici zagorskih 
sela bavili. 

Tu su tradicijske okućnice i vrtovi, 
štaglji ikotci — sve ono što je bilo potrebno 
za život na selu. Također, imat ćete priliku 
vidjeti i rodnu kuću Josipa Broza Tita koja 
se nalazi u središtu sela, a sadrži 
etnografski i povijesni postav. U selu se 
nalazi i Stara škola u kojoj je napravljena 
rekonstrukcija nekadašnje učionice i 
učiteljevog stana. Muzej nudi i brojne 
druge interaktivne sadržaje — događanja i 
radionice koje vode stručnjaci etnolozi u 
suradnji s majstorima tradicijskih obrta, a 
prilagođene su različitim uzrastima. 


Staza kroz krošnje Zelenjak 

Tražite li idealan odmor za cijelu obitelj, 
povedite mališane na nezaboravan vikend 
izlet prepun aktivnosti, ali i edukativnih 
sadržaja. Iako nam se ljeto čini dosta 
daleko, sezona kupanja može trajati cijele 
godine. Poznato je da mališani najviše 
uživaju u brčkanju u vodi. Stoga bi izlet u 
toplice mogao biti odlična ideja. 

Prošećite jedinstvenom stazom za šetnju 
— Staza kroz krošnje Zelenjak koja će 
oduševiti vas, ali i najmlađe. Jedinstvena 


Staza kroz krošnje Zelenjak nalazi se na 
cesti Klanjec — Kumrovec. Staza uključuje 
i promatračnicu za ptice u obliku ptičjega 
gnijezda, stoga možete uživati i u 
predivnom pogledu na prirodu. Na kraju 
puta, možete odmoriti na klupicama i 
osvježiti se dok mališani uživaju u 
njihanju na ljuljačkama ili u sviranju na 
glazbenoj ogradi koja je postavljena u 
podnožju staze. 

Tradicionalni — zagorski = specijaliteti, 
svježe namirnice iz vlastite proizvodnje, 
dugogodišnje iskustvo samo su neki od 
elemenata vrhunskog gastro užitka koji 
ćete iskusiti ovdje. 

Sigurni smo da će svatko za sebe pronaći 
nešto čime će zasladiti svoje nepce. 
Ponudu  upotpunjava vino vlastite 
proizvodnje, a ambijent odiše stoljetnom 
tradicijom zagorskog živopisnog 
krajolika. 

Skriven od gradske verve, smještaj u 
Kozjaku pruža priliku da se odmorite i 
opustite okruženi prirodom. Savršen način 
da provedete vikend i napunite baterije. 

Dodjeljuju se plakete 1 Povelja 
Krapinsko — zagorske Županije 


Krapinsko — zagorska županija objavila 
je Javni poziv za podnošenje prijedloga za 
dodjelu priznanja Krapinsko — zagorske 
županije. Naime, dodijelit će se Plakete za 
životno djelo, doprinos ugledu i promociji 
KZŽ i iznimno postignuće u protekloj 
godini te Povelja KZŽ, a prijedlozi moraju 
biti dostavljeni zaključno s 1. ožujka ove 
godine. 

Kriteriji za dodjelu priznanja za 
pojedince su da se radi o istaknutim 
pojedincima koji su svojim kontinuiranim 
i izuzetno — značajnim — znanstvenim, 
stručnim, umjetničkim, pedagoškim ili 
drugim javnim radom dali trajan doprinos 
i izuzetne rezultate trajne vrijednosti na 
unapređenju stanja i razvitku pojedinih 
područja, odnosno izuzetan doprinos 
međunarodnoj promidžbi tih područja te 
da se radi o pojedincima koji u svojoj 
radnoj i životnoj sredini uživaju ugled 
uzorna djelatnika i stručnjaka te čestitog i 
vrijednog čovjeka i građanina. 

Kriterij za pravne osobe je da su da su 
ostvarile izuzetne poslovne i druge 
rezultate trajne vrijednosti u ukupnom 
gospodarskom ili društvenom razvitku 


Republike Hrvatske i županije, kao i 
doprinos međunarodnoj promidžbi i 
ugledu Republike Hrvatske i županije. 
Prijedlozi za dodjelu priznanja podnose 
se Povjerenstvu za priznanja KZŽ osobno 


ili poštom putem Upravnog odjela za 
poslove župana i Županijske skupštine, 
Krapina, Magistratska 1 ili elektroničkim 
putem na e-mail adresu: — poziv- 
priznanja(Qkzz.hr 


Akcije dobrovoljnog darivanja krv1 diljem 
Zagrebačke županije nastavljaju se 1 u veljači 


Društva Crvenog križa Zagrebačke županije tijekom veljače 
provodit će redovite akcije dobrovoljnog darivanja krvi na više 
lokacija. Nakon prve u organizaciji GDCK-a Velika Gorica koja je 
održana prvog dana veljače, iduća akcija na redu je 6. veljače u 


Samoboru. 


Svi dobrovoljni darivatelji krvi dužni poštivati epidemiološke 
mjere i kriterije. Tako osobe koje su preboljele covid ne mogu 
davati krv 14 dana, računajući period od izlaska iz izolacije. Isto 
vrijedi i za osobe kojima je laboratorijski potvrđena infekcija, a 


nisu razvile simptome bolesti. 


Osobe koje su putovale izvan Republike Hrvatske mogu darovati 
krv ako zadovoljavaju zahtjeve Odluke o privremenoj zabrani i 
ograničavanju prelaska prekograničnih prijelaza RH. 

Ako se osoba cijepila mRNA cjepivom (Pfizer/BioNTech, 
Moderna, CureVac), vektorskim cjepivom s nereplikativnim 
adenovirusom  (AstraZeneca/Oxford, Johnson&Johnson/Jansen, 


Sputnik V) ili proteinskim cjepivom (Nuvaxovid) ne može davati 


krv 48 sati nakon cijepljenja zbog moguće pojave lokalnih 
simptoma, a u slučaju nuspojava na cjepivo ne može darovati krv 7 


dana. 


20 š sjeverinj 


Ako se osoba cijepila atenuiranim cjepivom (kineska cjepiva Sinopharm 
i Sinovac) krv ne može dati 14 dana nakon cijepljenja, kao i u slučaju da 
osoba ne zna s kojim je cjepivom cijepljena. 

POŽURITE S PRIJAVAMA: 
Opcina Bedekovčina financira 
projekte 1 programe svojih udruga 


Općina Bedekovčina raspisala je javni 
natječaj za financiranje programa i 
projekata udruga od interesa za opće dobro 
u 2023. godini. 

Rok za podnošenje prijedloga programa i 
projekata je 20. veljače ove godine, a 
prijave se dostavljaju u zatvorenoj 
omotnici, preporučeno poštom ili osobno 
na adresu Općine Bedekovčina, Trg Ante 
Starčevića 4, 49221 Bedekovčina uz 
napomenu: ,Javni natječaj za financiranje 
programa/projekata udruga od interesa za 
opće dobro iz proračuna — Općine 
Bedekovčina u 2023. godini (napisati 
prioritetno područje na koje se prijavitelj 
prijavljuje) — NE OTVARATI.“ ili u 
elektroničkom obliku na e-mail: 
martina(dbedekovcina.hr. 


VARAŽDINSKE SREDNJE ŠKOLE PRIPREMAJU SE ZA UPISE 
Ove godine u njih kreće 1652 učenika 


Održan je kolegij ravnatelja osnovnih i 
srednjih škola kojima je osnivač Varaždinska 
županija na kojem su predstavnici APN-a 
prezentirali = Informacijski = sustav = za 
gospodarenje = energijom kao i sve 
mogućnosti koje sustav nudi i zašto je važno 
redovito ažurirati sustav. 

Kako je rečeno, Informacijski sustav za 
gospodarenje energijom = internetska je 
aplikacija za nadzor i analizu potrošnje 
energije i vode u zgradama javnog sektora te 
predstavlja neizbježan alat za sustavno 
gospodarenje energijom. Podaci uneseni u 
ISGE koriste se za niz izračuna, analiza i 
kontrola koji omogućuju razumijevanje kako 


i na što trošimo energiju i vodu u pojedinoj 
zgradi, uspoređivanje pojedinih zgrada sa 
sebi sličnim zgradama, kao i identificiranje 
neželjene, prekomjerne i  neracionalne 
potrošnje. 

Robert Kelemen, pomoćnik pročelnika 
Upravnog odjela za prosvjetu, kulturu i sport 
obrazložio je primjenu uredbe o uredskom 
poslovanju, odnosno predstavio je sustav 
Hivergen uz pomoć djelatnika tvrtke INPRO 
d.o.o. dok je pročelnik Huđek održao 
prigodnu prezentaciju o upisu učenika u prve 
razrede srednjih škola. 

-Srednjim školama Varaždinske županije 
na današnjem kolegiji dan je prikaz 


demografskih kretanja u županiji što se tiče 
broja učenika u osnovnom školstvu. Ove 
godine osmi razred Osnovnu školu ove 
godine u Varaždinskoj županiji završava 
1652 učenika što je na istoj razini kao i 
prošle godine. Škole će predložiti broj 
upisnih mjesta na razini prošle godine s time 
da će se supstituirati ona zanimanja za koje 
nije pokazan preveliki interes u prethodnom 
razdoblju s deficitarnim zanimanjima — 
naznačio je pročelnik Upravnog odjela za 
prosvjetu, kulturu i sport Miroslav Huđek. 
Za = prezentaciju = upisnih programa 
osnovnoškolcima bit će organizirana upisna 
kampanja. 

Društvo 


Studenti MEV-a 
svoje znanje 
bruse“ u jednom 
od vodećih softvera 
za konstrukcijsko 
modeliranje — 
kvalitetu ovog 
kadra prepoznaje 1 
tržište rada! 


Međimursko veleučilište u 
Čakovcu, uz vrhunsku tehnologiju i 
odlične stručne = studije, svojim 
studentima nudi praktični rad na 
vrhunskim računalnim programima. 
Naime, studenti druge i treće godine 
Održivog razvoja na smjeru Održiva 
gradnja svoje znanje i vještine 
»pruse" u jednom od vodećih softvera 
za = konstrukcijsko modeliranje 
zahvaljujući čemu ih, i prije završetka 
studija, prepoznaje i tržište rada. 

Riječ je o programu Allplan, BIM 
sustavu koji je budućnost i sadašnjost 
arhitekture i građevine kao i ostalih 
srodnih zanimanja, posebno kada je 
riječ o velikim projektima. Ovaj 
program studentima — omogućuje 
iskorak u odnosu na samo tehničko 
crtanje. Kako je objašnjeno, riječ je o 
konstrukcijskom modeliranju gdje 
program paralelno, kako se grade 
tlocrti, stvara i treću dimenziju. To 
omogućuje studentima da prate kako 
će objekt izgledati i to do najmanjeg 
detalja. 

Inače, Međimursko veleučilište u 
Cakovcu jedino je u Hrvatskoj koje 
svojim studentima nudi stručni studij 
Održivog razvoja iz = područja 
tehničke interdisciplinarne znanosti. 
Zahvaljujući predznanju koje stječu 
na fakultetu i suradnji s Udruženjem 
arhitekata na području Međimurja, 
Varaždina i šire, studenti MEV-a 
imaju priliku tamo odrađivati praksu 
te si na taj način osigurati i budući 


posao. 


Rekordne turističke brojke u Varaždinskim Toplicama 
prate povijesni rezultat županijskog turizma 


Sve bolji rezultati 


kuća za odmor 
oče 


Grad Varaždinske Toplice u protekloj je 
godini bilježio rekordne turističke brojke koje 
prate i povijesni rezultat županijskog turizma. 
Naime, Varaždinske Toplice u 2022. godini 
ostvarile su čak 51 posto više noćenja i 63 
posto više dolazaka u odnosu na 2021. što je 
itekako dobar pokazatelj za daljnji turistički 
razvoj grada koji se nastoji pozicionirati kao 
nezaobilazna kontinentalna destinacija. 

Inače, u protekloj godini, uz odlične 
turističke brojke vezane uz broj noćenja i 
dolazaka, Varaždinske Toplice bilježe i veliki 
porast noćenja u kućama za odmor u odnosu 
na prethodnu, 2021. godinu, prema čemu su u 
samom županijskom vrhu. 

Direktorica gradske Turističke zajednice 
Lana Husnjak naglasila je kako je cilj grad i 
destinaciju promovirati kao važnu turističku 
točku hrvatskog kontinentalnog turizma čemu 
u prilog, osim bogate kulturne i povijesne 
baštine te činjenice da su Varaždinske Toplice 
središte lječilišnog turizma, idu i brojne 
manifestacije koje upotpunjuju tamošnju 
turističku ponudu. 

- Grad Varaždinske Toplice u protekloj 
godini zabilježio je 12.996 dolazaka i 46.345 
noćenja što su odlični turistički pokazatelji, a 
daljnji rast očekujemo i u 2023. godini. U 
odnosu na prethodne godine, Varaždinske 
Toplice privlače sve više stranih gostiju koji 
otkrivaju ovaj kraj, a turisti kod nas u 
prosjeku i duže borave — rekla je Husnjak. 

Varaždinske Toplice u samom vrhu 

Gradonačelnica Varaždinskih Toplica 
Dragica Ratković također je potvrdila kako je 
riječ o odličnim turističkim brojkama čiji se 
daljnji rast očekuje i u ovoj godini. Naime, u 


> 


najavi je prijava još jednog velikog projekta 
koji se odnosi na rekonstrukciju bazena 
Minerve u sklopu Specijalne bolnice za 
medicinsku rehabilitaciju = Varaždinske 
Toplice što će doprinijeti dodatnom razvoju 
lječilišnog turizma. 

-Rezultat prema kojem su Varaždinske 
Toplice u županijskom vrhu dobiva još više 
na težini budući da su podaci na razini cijele 
županije odlični. Drago mi je što se u našem 
gradu stvara pozitivna energija i što sve više i 
više turista, kako domaćih, tako i stranih to 
prepoznaje. Želimo se pozicionirati kao 
poželjna kontinentalna turistička destinacija 
što osim odličnih turističkih brojki, pokazuje 
i posjećenost svih manifestacija na području 
Grada — poručila je gradonačelnica Ratković. 

Prošle godine na području = Grada 
Varaždinskih Toplica zabilježeno je 46.345 
noćenja, od čega su domaći turisti ostvarili 
30.511, a strani 15.834 noćenja što je 51 posto 
više u odnosu na 2021. godinu. Što se tiče 
dolazaka, u odnosu na 2021. godinu kada ih je 
zabilježeno 8.218, u 2022. godini ostvareno je 
12.996 dolazaka što je čak 63 posto više. 

Načelnica Kočet: Špilja 
Vindija naš je strateški projekt! 


Jedno od najznačajnijih arheoloških 
nalazišta u Varaždinskoj županiji, 
Hrvatskoj, ali i ovom dijelu Europe 
sasvim sigurno je špilja Vindija. Iako 
se dugi niz godina pričalo o njezinom 
uređenju i primjerenoj zaštiti, ozbiljan 
iskorak napravila je tek ova općinska 
vlast na čelu s načelnicom Sanjom 
Kočet, a dodatan uskoro slijedi. 

Naime, jedan od ključnih projekata 
koje obuhvaća Plan razvoja 
Varaždinske županije do 2027. godine 
upravo je špilja Vindija, kojoj i Općina 
Donja Voća i Varaždinska županija 
pridaju veliku pažnju. 

-Špilja Vindija je niz godina bila 
samo priča, a mi smo kao Općina u 
suradnji s resornim Ministarstvom i 
Županijom krenuli s preuzimanjem 
inicijative. Županija kreće s njenim 


unutarnjim uređenjem i izradom 
projektne — dokumentacije, dok je 
Općina istovremeno više fokusirana na 
očuvanje samog lokaliteta, pa je tako 
izveden niz radova, od popravka 
ograde koja je godinama bila 
devastirana do postavljanja 
videonadzora kako bismo doprinijeli 
njezinom očuvanju — rekla je načelnica 


Kočet. 

Uz samu zaštitu jednog od 
najznačajnijih kulturnih bogatstava 
Općine Donja Voća i Varaždinske 
županije te pravog turističkog bisera 
ovog kraja, u planu je i izgradnja 
interpretacijskog centra. Trenutno je u 
tijeku dogovor oko lokacije koja će se 
definirati u suradnji sa Županijom. 

Špilja Vindija, njeno očuvanje i 
daljnja promocija je, kako za 
Varaždinsku županiju, tako i za Općinu 
Donja Voća jedan od strateških 
projekata što potvrđuje i činjenica da je 
načelnica — Kočet — glavninu — svog 
mandata posvetila pokretanju ovog 
važnog projekta, a sve s ciljem da 
jedno od najznačajnijih nalazišta 
postane hit destinacija u ovom dijelu 
Hrvatske. 


Međimurska Osnovna škola Sveta Marija u 
društvu tek devet škola u Hrvatskoj — u sklopu 
vrijednog projekta dobiva robote 1 VR naočale 


Osnovna škola Sveta Marija, kao 
jedina u Međimurskoj županiji i među 
tek devet škola u Hrvatskoj, odabrana je 
za sudjelovanje u projektu Learning 
from the Extremes. 

Cilj je smanjiti nejednakost u pristupu 
internetu, digitalnim uređajima, alatima, 
a financirat će se nabavka digitalnih 
uređaja te obrazovati nastavnici. 

U sklopu projekta nabavit će se 10 
prijenosnih računala, 2 interaktivna 
ekrana, 4 primjerka VR naočala, 8 
robota za nastavu informatike i 
izvannastavnu aktivnost robotike, blush 
hobie rezač, 2 printera, 2 plotera te 
digitalni fotoaparat, zahvaljujući 
sporazumu S nacionalnim 
koordinatorom projekta CARNET-om. 

Za sve potencijalne prijavitelje 
održat će se informativna 
radionica, evo kada 1 gdje 


U prostorijama Krapinsko — zagorske 
županije u četvrtak je = održana 
konferencija za medije na kojoj su 
obrazloženi detalji Javnog poziva za 
predlaganje javnih potreba u kulturi KZŽ 
za 2023. godinu. 

Kako je objasnila zamjenica krapinsko 
— zagorskog župana Jasna Petek, 
Program javnih potreba u kulturi za 
2023. godinu usvojen je prošle godine na 
Županijskoj skupštini i slijedom tog 
Programa otvorena su dva javna poziva. 
Napomenula je i kako je prošle godine u 
srpnju donesen novi Zakon o kulturnim 
vijećima i financiranju javnih potreba u 
kulturi, a koji je donio određene novine. 


24 


— Sredstva za financiranje javnih 
potreba u kulturi dodjeljuju se isključivo 
temeljem provedenog Javnog poziva, a u 
iznimnim se = slučajevima — može 
financijska potpora dodijeliti izravno 
kada se zbog žurnosti ili nekog događaja 
nije mogla predvidjeti u programu 
određena manifestacija, aktivnost ili 
određeni = događaj. —Naime, prema 
navedenom Zakonu ukupan iznos takvih 
sredstava koja se izravno dodjeljuju ne 
smije prelaziti pet posto cjelokupnog 
iznosa namijenjenog za financiranje 
javnih projekata i programa u kulturi — 
objasnila je Petek. 

Za projekte osigurano 435 tisuća 


eura 

Konferenciji za medije prisustvovala 
je 1 pročelnica Upravnog odjela za 
obrazovanje, kulturu, sport i tehničku 
kulturu Mirjana Smičić Slovenec koja je 
naglasila kako su trenutno raspisana dva 
javna poziva. — Ukupna vrijednost 
sredstava namijenjena za ova oba javna 
poziva iznosi 435.400 eura, odnosno više 
od 3,2 milijuna kuna. Prvi je poziv za 
predlaganje javnih potreba u kulturi iz tri 
prioritetna = područja  — = kulturne 
djelatnosti, kulturno-umjetničko 
stvaralaštvo i transverzalna područja. 

— Za kulturne djelatnosti iznos 
financiranja koji se može zatražiti po 

pojedinoj prijavi minimalno iznosi 398 eura, do najviše 9.290 
eura. Za kulturno-umjetničko stvaralaštvo iznos je od 398 eura 
do najviše 3.318 eura, s time što u ovom prioritetnom području 
imamo i jednu iznimku, a to je prijavitelj naša Zajednica 
kulturno-umjetničkih udruga za koju je predviđen maksimalan 
iznos od 26.544 eura. Za transverzalna područja je iznos 
financiranja od minimalno 398, do najviše 13.272 eura — 
pojasnila je pročelnica te dodala kako se pak drugi javni poziv 
odnosi na djelatnost zaštite, očuvanja i održivog upravljanja 
kulturnom baštinom. Iznos financiranja za taj poziv po prijavi 
je od 398 do najviše 26.544 eura. 

Kako je u nastavku istaknuto, kompletna dokumentacija 
podnosi se isključivo u elektroničkom obliku, putem online 
servisa ePrijava, a sve dodatne informacije dostupne su na web 
stranici Krapinsko — zagorske županije. Omogućeno je i 
postavljanje pitanja koja se odnose na uvjete ili obrasce i mogu 
se postaviti najkasnije do 6. veljače, a sva pitanja i odgovori bit 
će objavljeni do 13. veljače. 

Ovo su pravila..... 

Prijavitelji na javne pozive mogu prijaviti najviše dva 
projekta, a pravo na podnošenje prijave na javni poziv imaju, 
kao i do sada, mnogobrojni prijavitelji među kojima: javne 
ustanove u kulturi, umjetničke organizacije, samostalni 
umjetnici, udruge, jedinice lokalne samouprave, pravne i 
političke osobe koje obavljaju djelatnost u kulturi, pravne i 
fizičke osobe koje obavljaju djelatnosti zaštite i očuvanja 
kulturoloških dobara i arheološke baštine, pravne i fizičke 
osobe koje obavljaju gospodarske djelatnosti, javne ustanove 
iz područja znanosti, obrazovanja, turističke zajednice, vjerske 
zajednice i ostale fizičke osobe odnosno građani. 

Naglašeno je i kako će za sve potencijalne prijavitelje biti 
održana informativna radionica, a koja će se održati u utorak, 
7. veljače u 17 sati, u prostoru Poduzetničkog centra u Krapini. 


Nominirajte najbolje 
turističke objekte 1 
djelatnike za 
godišnju nagradu 

a js 


Lk š 


Turistička zajednica a dodjeljivat će se po dvije 
Zagrebačke županije po prvi put nagrade u šest kategorija: održivi 
nagradit će godišnjom nagradom turizam, inovativni proizvodi i 
»Ruža Zagrebačke županije“ = usluge,  eno-gastro = turizam, 
najbolje turističke djelatnike i = smještajni objekti, djelatnici iz 
objekte na području Zagrebačke = uslužnih i ostalih s turizmom 
županije. povezanih djelatnosti te 

Turističke objekte i djelatnike društveno odgovorno 
mogu nominirati lokalne = poduzetništvo. 
turističke zajednice, Turistička Prijave su otvorene do 15. 
zajednica Zagrebačke županije te veljače 2023. godine, a više o 
posjetitelji 1 objekti sami. = načinu prijave saznajte na: http:// 
Pristigle nominacije ocjenjivatće — www.visitzagrebcounty.hr/. 
se po kriterijima jedinstvenosti, > Svečana dodjela nagrada održat 
kvaliteti provedbe, postignutim će se 28. veljače 2023. godine u 
učinkom i trajnosti u rezultatima, = Velikoj Gorici. 


k— hi 

Policija intenzivno istražuje smrt 
bebe pronađene u Hlevnici — evo 
što je za Sjever.hr rekao 
glasnogovornik PU Zoran Lončar 


Policija je na nogama, nakon 
što je zaprimljena dojava da je u 
zagorskom mjestu Hlevnica, uz 
granicu sa Slovenijom, u 
nedjelju = pronađeno mrtvo 
novorođenče. 

-Policija osigurava — mjesto 
događaja, nastavljaju se 
kriminalistička istraživanja u 
cilju utvrđivanja svih okolnosti, 
a za sad nemamo nove 
informacije — rekao nam je 
glasnogovornik PU  krapinsko- 


zagorske Zoran Lončar te 
pozvao građane da se, ako imaju 
bilo kakve informacije vezane uz 
ovaj slučaj, jave na 192. 

Neki su mediji objavili da je 
blizu mjesta na kojem je 


pronađeno tijelo bebe pronađena 
dekica te da su tijelo napale 
životinje. 

—To vam ne mogu potvrditi — 
rekao je Lončar za Sjever.hr, 
dodavši da se ,,sve u širem krugu 
pregledava i izuzima". 


Bolje ikad, nego nikad! 
Cakovečka policija 
pronašla provalnika 
nakon 14 godina!!! 


Tankao si Golfeka: Na 
nekoliko benzinskih postaja 
natočio gorivo pa zbrisao! 


Policijski službenici Policijske postaje Varaždin dovršili su 
kriminalističko istraživanje nad 45-godišnjakom, zbog sumnje da je u 
vremenu od 6. do 21. siječnja točio gorivo i odvezao se ne plativši. 

Kako navodi PU varaždinska, u pet navrata na benzinskim 
postajama u Varaždinu, Tomaševcu Biškupečkom, Gornjem Knegincu 
i Bartolovcu muškarac je točio gorivo u spremnik svojeg vozila marke 
VW Golf, a gorivo nije plaćao, čime je napravio štetu od nekoliko 
stotina eura. 

Protiv 45-godišnjaka će se podnijeti kaznena prijava nadležnom 
državnom odvjetništvu. 


Dovršenim kriminalističkim istraživanjem utvrđeno je kako 
je muškarac rođen 1992. godine s područja grada Koprivnice 
(u trenutku počinjena kaznenog djela stariji maloljetnik), 
počinio kazneno djelo teške krađe. : 

Sumnja se kako je krajem svibnja 2009. godine u Čakovcu, 
Športskoj ulici, provalio u Učenički dom te iz radionice ukrao 
računalo. Materijalna šteta procijenjena je na oko 450 eura. 

Prema osumnjičeniku podnijet će se posebno izvješće 
nadležnom državnom odvjetništvu, kao dopuna prethodno 
dostavljenoj kaznenoj prijavi protiv nepoznatog počinitelja, 
priopćila je PU međimurska. 

Zasad nepoznati muškarac je nedaleko od 
škole na Kaštanjeru u Puli neko vrijeme 
hodao iza djeteta, nakon čega ga je uhvatio za 
kapuljaču, dojavljeno je istarskoj policiji 25. 
siječnja oko 13:30. 

Kako javlja Dnevnik.hr, dijete je muškarca 
udarilo i pobjeglo prema školi. 

-Policijski službenici odmah po dojavi 
izašli su na teren, no obilaskom područja oko 
škole nije zatečena osoba koja bi odgovarala 
opisu koji smo imali, javili su iz policije. 

Kažu i kako policijski = službenici 
nastavljaju utvrđivati okolnosti događaja i 
redovito obilaze područja oko svih škola na 


pour 


i 
području Pule, u cilju — preveniranja 
protupravnih ponašanja i povećanja sigurnosti 
djece. 

-Ističemo da nema = potrebe za 


samoorganiziranjem roditelja", rekli su za 
DNEVNIK.hr iz PU istarske. 

Ravnateljica škole Nada Crnković rekla je 
pak za portal Istra24 da nije bilo nikakvog 
pokušaja otmice ni crnog kombija koji se 
spominje u nekim medijima. 

-Naša škola odlučila je putem Vijeća 
roditelja obavijestiti roditelje o nemilom 
incidentu koji se jednoj našoj učenici nedavno 
dogodio na putu od škole prema kući. Jedna je 


Pokušaj otmice 
djevojčice pred 
školom? 
Muškarac ju 
uhvatio za 
kapuljaču, ona ga 
% udarila 


nepoznata osoba slijedila dijete, došlo je do 
fizičkog kontakta i učenica se preplašila i 
vratila u školu. Mi smo potom alamirali 
policiju, ali i odlučili obavijestiti roditelja jer 
ne znamo što se iza toga krije. To je na policiji 
da utvrdi i trenutno se izvode postupanja u 
slučaju — rekla je ravnateljica. 

Ističe kako im je drago da se dijete vratilo u 
školu, prepoznajući upravo ovo okruženje kao 
sigurno. Napominje kako intencija objave na 
školskim stranicama nije bilo dizanje panike 
niti tenzija, već su samo obavili svoju dužnost 
te obavijestili roditelje o incidentu koji se 
dogodio. 


Zbog divljačkog napada na obiteljskom 
skijalištu policija podnosi prijavu 1 
protiv pretučenog HGS$S-ovca 


Riječka policija prvi puta se o 
slučaju oglasila dva radna dana 
nakon brutalnog napada, a u tom je 
priopćenju navedeno da su napadači 
pušteni na slobodu. 

Tihomir — Pojer, načelnik II. 
policijske postaje Rijeka kazao je da 
su na mjestu događaja zatekli 
sudionike — događaja — koji — su 
privedeni, a potom je provedeno 
kriminalističko istraživanje. 

-Oni su u postaji zadržani za 
vrijeme koje nam zakon dopušta 
nakon čega su pušteni na slobodu. S 
današnjim danom je završeno 
istraživanje, potvrđeno je da su sve 
ozlijeđene — osobe — dobile lakše 
ozljede. Potvrđena je sumnja da je 
pet sudionika počinilo prekršaje iz 
domene zakona _o = prekršajima 

javnog reda i mira i protiv njih će se 
podnijeti optužni prijedlozi — rekao 
je načelnik policije. 


Na pitanje je li svih pet sudionika 
bilo —_ alkoholizirano — policija je 
odgovorila pozitivno. 

Gregurović: “Zahvaljujući Gradu 


sport je u Krapini sve Jači 


Grad Krapina mnogobrojnim ulaganjima 
u sportsku i rekreativnu infrastrukturu 
aktivno potiče sport, a ta ulaganja prate i 
sredstva koja se redovno dodjeljuju 
Krapinskom = sportskom = savezu = kao 
krovnom tijelu sportskih udruga na 
području grada. Gradonačelnik Zoran 
Gregurović s predsjednikom Krapinskog 
sportskog = saveza Sašom — Kundihom 
potpisao je ovih dana ugovor temeljem 
kojeg je Savezu dodijeljeno 200 tisuća eura 
za potrebe realizacije programa javnih 
potreba u sportu Grada za 2023. godinu. 

— Sredstva koja se osiguravaju za rad 
Sportskog saveza iz godine u godinu se 
povećavaju i od vremena kada sam ja 
preuzeo mandat gradonačelnika, ona su 
praktički udvostručena — naglasio je 
gradonačelnik Gregurović istaknuvši kako 
ga izuzetno veseli činjenica što na području 
grada aktivno djeluju brojne sportske 
udruge koje okupljaju sve veći broj mladih. 

— Iako je vrijeme korona virusa dovelo 
do stagnacije broja članova, budući da je 
našim sportskim udrugama bilo otežano 
funkcioniranje, vidljivo je kako je nakon 
epidemije došlo do povećanja broja djece 
odnosno sportaša. Možda ponekad nisu ni 
važni sami rezultati koliko je važno da se 
što više djece i mladih uključuje u sportske 
aktivnosti — kazao je Gregurović. 

Veliki broj novih sadržaja 

Dodao je i kako je su u proteklih 
nekoliko godina, u svim mjesnim 
odborima sagrađena sportska igrališta pa 
tako u svim većim naseljima djeca i mladi, 
ali i oni stariji željni rekreacije imaju 
mogućnost bavite se sportom. 

— U centru grada započeli smo s 
uređenjima fitness parkova na otvorenom 
pa ih tako trenutno imamo četiri na 
području grada, i to kod Sportskog centra 
u Podgori, kod Osnovnih škola Ljudevita 
Gaja i Augusta Cesarca te u Polju 
Krapinskom. Ove godine u planu imamo 
izgradnju još dva fitness parka, od kojih će 
se jedan nalaziti kod područne škole u 
Lepajcima — objasnio je krapinski 
gradonačelnik dodavši kako je cilj Grada 
da kroz sljedeće dvije do tri godine fitness 
park na otvorenom bude napravljen u 
svakom mjesnom odboru. 

Grad je posljednjih nekoliko godina 
značajna sredstva ulagao i u uređenje 
Sportskog centra pa se tako posljednji 
projekt Grada u segmentu sporta odnosi na 
uređenje nogometnog igrališta s umjetnom 
travom te uređenje pomoćnog igrališta u 
sklopu Sportskog centra u Podgori. 
Posijana je nova trava i uređeno je igralište 
za nogomet u kavezu, a zamijenjeni su i 
reflektori na vanjskom = otvorenom 
rukometnom igralištu te se uređuju i 
svlačionice. 


Sve više sredstava za sportsku 
infrastrukturu 
— Ove smo godine u gradskom 


proračunu osigurali i sredstva za projektnu 
dokumentaciju za — multifunkcionalnu 
dvoranu u Sportskom centru u Podgori, u 
iznosu od 46.450 eura, a osigurana su 
sredstva i za projektnu dokumentaciju za 
rekonstrukciju kuglane. Nadalje, 
osigurana su i sredstva za izgradnju 
montažnih tribina uz novo igralište s 
umjetnom travom te sredstva za otkup 
zemljišta i izradu projektne dokumentaciju 
za nove teniske terene. Tako da se 
značajna sredstva osim za rad samog 
Sportskog saveza izdvajaju i za sportsku 
infrastrukturu — poručio je gradonačelnik 


Gregurović. 
Njegove riječi potvrdio je i predsjednik 
Krapinskog = sportskog = saveza = Saša 


Kundih, koji je pojasnio da se upravo 
zahvaljujući tim sredstvima na području 
Krapine puno mladih bavi nekom 
sportskom aktivnošću, odnosno više od 

700 djevojčica i dječaka bavi se nekim 
sportom. 

— Zahvaljujući Gradu sport je u Krapini 
sve jači — dodao je Kundih. 

Kundih je ujedno kazao kako se nada da 
će Grad Krapina i dalje biti uz sportaše jer 


sport je najbolji način kako djecu 


odmaknuti od računala i mobitela. 
Krapinski klubovi postižu = zavidne 
rezultate, od — nogometnog = kluba, 


košarkaškog koji se ove godine spremaju 
ući u 2. ligu, rukometnog pa do savate i 
kickboxing kluba. 

U Krapini više od 700 natjecatelja 

— Ono što nam je najvažnije je da se 
otvori multifunkcionalna dvorana u kojoj 
bi sportaši mogli trenirati od jutra do 
navečer, jer sadašnje dvorane koje imamo 
na raspolaganju imaju ograničeno vrijeme 
korištenja s obzirom na to da se radi o 
školskim dvoranama. Dvoranom bi se i 


klubovima olakšalo jer sada najmovi 
dvorana koje se koriste za treninge iznose 
oko 40 do 50% ukupnog proračuna 
Zajednica sportova — pojasnio je Kundih. 

Inače, Krapinski sportski savez okuplja 
17 klubova i udruga, od čega je devet 
klubova u sustavu natjecanja — nogomet, 
košarka, rukomet, savate, tenis, stolni 
tenis, kickboxing te je na području grada 
više od 700 natjecatelja. 

— Puno radimo s djecom i imamo ih sve 
više. Naša trenerica Katarina Žigman 
završila je tečaj EHF-a — Međunarodne 
krovne rukometne organizacije Hrvatskog 
rukometnog saveza i dobila je licencu za 
rad s klincima u vrtićima. Tako će se po 
prvi puta na nivou Hrvatske organizirati 
rukomet za vrtićarce. Krećemo zaista od 
onih najmlađih, u dobi od četiri ili pet 
godina, a i drugi bi sportovi trebali tako — 
zaključio je Kundih. 

Koprivničko - križevačka županija za 
financiranje sportskih aktivnosti u 
2023. godini izdvojila 300 tisuća eura 


Koprivničko  - križevački župan 
Darko Koren i predsjednik Zajednice 
sportova KKŽ Stanislav  Lovković 
potpisali su Ugovor o izvršavanju 
Programa Javnih potreba u sportu za 
2023. godinu, temeljem kojeg je za 
sufinanciranje sportskih aktivnosti na 
području županije u 2023. godini 
osigurano gotovo 300 tisuća eura što je 
20 tisuća eura više u odnosu na prošlu 
godinu. 

Kao što je pojasnio župan, time se 
nastavlja = kontinuitet = ulaganja u 
područje sporta, kako kroz izgradnju 
sportske infrastrukture, s naglaskom na 
pet školskih sportskih dvorana koje su 
dovršene — prošle — godine, tako i 
nastavkom ulaganja u sportaše, klubove 
i udruge kroz Zajednicu sportova. 

- Svjesni smo kako je sport važan 
element razvoja zajednice i društva 
općenito. Kroz županijsku Zajednicu 
sportova sufinancira se rad ukupno 18 
članica — odnosno 13 županijskih 
sportskih saveza, tri Zajednice sportskih 
udruga gradova, jednu Zajednica 
sportskih udruga općine i jedan sportski 
klub, a ove smo godine povećali 
financiranje za oko 20 tisuća eura. 
Prošle smo godine završili s kapitalnim 
projektima izgradnje sportskih dvorana 
i sa zadovoljstvom možemo reći kako 
smo značajno povećali — dvoranske 
kapacitete koje već naveliko koriste 
učenici, sportaši i rekreativci. Obnovili 
smo i vanjska sportska igrališta u 
suradnji snašim partnerima u Goli, 


Kalniku i Kloštru — Podravskom, 
planiramo i obnove igrališta kod 
koprivničke Srednje škole te u 


Đelekovcu i Križevcima, a tu su i ostali 
projekti u drugim općinama koji će se 
realizirati u sklopu radova na školskoj 
infrastrukturi - istaknuo je župan Koren 
te zahvalio Zajednici na konstruktivnoj 
suradnji i partnerskom odnosu koji se 
gradi već dugi niz godina. 

Važno je mlade poticati na sport 

Predsjednik Lovković zahvalio je 
Županiji na velikoj podršci u stvaranju 
uvjeta — ravnomjerne = zastupljenosti 
bavljenja sportom. Posebno je istaknuo 
važnost poticanja mladih na bavljenje 
sportom što će im donijeti brojne 

korisne vještine da ih usmjeriti prema 
zdravom načinu života. 

Spomenimo i kako su potpisivanju 
ugovora prisustvovali i zamjenik župana 
Ratimir _ Ljubić, pročelnici — Melita 


Darko — Masnec, tajnik 


Ivančić 1 
županijske Zajednice sportova Branko 


Zorko i viša stručna suradnica za 
kulturu, udruge, nacionalne manjine i 
sport Barbara Domović. 

Kovačević najavio hrabar 1 odlučan 
Varaždin u susretu protiv Istre 


Nakon prve ovosezonske pobjede protiv Slaven Belupa u 
petak, trener Nogometnog kluba Varaždin Mario Kovačević 
ističe kako je atmosfera u klubu fenomenalna, međutim 
naglašava kako sada moraju biti pametni i spustiti euforiju. 

-Lijepo je u ovom trenutku, ali moramo ostati skromni i 
nastaviti dalje pobjeđivati. Još je puno utakmica do kraja, 
smatram da smo zaslužili poziciju na kojoj se nalazimo i 
želimo tu poziciju obraniti - rekao je Kovačević. 

Pod znakom upitnika za utakmicu su Herrera i Domjanić, 
međutim i oni bi trebali biti spremni do utakmice u Puli te bi 
tako NK Varaždin s punim igračkim kadrom išao po 
pozitivan rezultat u petak. 

-Cijenim rad trenera Garcie i vidi se njegov rukopis na 
momčad - iz tog razloga ove sezone imaju puno više bodova 
nego prošle sezone. Cijenimo i poštujemo svakoga, ali ne 
bojimo se nikoga. Garcia često mijenja sustav, prilagođava 
se ekipama te će biti problem u analizi, međutim mi gledamo 
sebe i da mi budemo na najbolji mogući način pripremljeni. 
Ako budemo hrabri i željni pobjede, vjerujem da imamo 
velike šanse da dođemo do pozitivnog rezultata u Puli protiv 
Istre - zaključio je Kovačević. 

Ulazni i izlazni transferi 

Kao novo pojačanje u veznom redu pristigao je kao 


»IfI od tri puta bili smo zlatni 


I ove je godine Nogometni klub Mladost 
Komet, uz potporu Grada Preloga i 
Zajednice sportskih udruga Grada Preloga, 
organizirao Festival nogometa, turnir 
mlađih dobnih kategorija. 

Nogometna akademija Lumen ostvarila 
je odličan uspjeh i, kako su sami objavili, 
»tri od tri puta bili su zlatni"! Naime, u 
konkurenciji od po 18 do 20 ekipa, zlato su 
osvojila sva tri godišta — 2014., 2015. 1 
2016. 

Zahvaljujemo “Festivalu nogometa u 
Prelogu" i Nk Mladost Prelog kao 
organizatoru na ugodnom i sportskom 
druženju ovaj vikend. Također želimo 


zahvalit i čestitati svim = ostalim 
natjecateljima u Prelogu na _fer_i 
korektnom sportskom = nadmetanju. 


Posebno nam je drago da ste prepoznali 
naš Lumen kao prijateljski sportski 


kolektiv koji živi i radi baš onako kako 
neki tvrde da ne može. Stvorili smo sebi 
svoju “La _Masiu" 1 došli do toga da 
igramo 


treniramo i sasvim drugačiji 


31 


nogomet. Sportski smo kolektiv koji na 
razne načine razvija i potiče našu regiju, 

ša 
slobodan igrač Rafael Pereira, igrač čiji je posljednji transfer 
iznosio 4 milijuna eura i koji dolazi iz portugalskog 
prvoligaša Vitorija Guimaraes. 

Utakmica protiv NK Istra 1961 na rasporedu je u petak u 
17:00 sati u Puli. 


12? 


ma koliko neki šutjeli o tome", napisali su 
Lumeni na svom FB profilu. 

Na sajamski prostor u Gudovcu 
vraćaju se pčelari, ali 1 vinari! 


i 


Na sajamskom prostoru u Gudovcu 
ovog vikenda održava se 18. Međunarodni 
pčelarski = sajam, najveća — pčelarska 
manifestacija u Hrvatskoj. Uz Bjelovarski 
sajam suorganizatori priredbe i ovog puta 
su Hrvatski pčelarski savez i Pčelarski 
savez BBŽ, dok je = pokrovitelj 
manifestacije Ministarstvo poljoprivrede. 

O tome kako teku pripreme, je li sve 
spremno i što će posjetitelji sve moći 
vidjeti na sajmu, javnost su upoznali 
direktor Bjelovarskog sajma Zlatko Salaj, 
predsjednik Hrvatskog pčelarskog saveza 
Dražen Kocet i župan Marko Marušić u 
ime Bjelovarsko — bilogorske županije 
koja je 60-postotni vlasnik Bjelovarskog 
sajma. 

— Ovako velikog pčelarskog sajma, 
kakav je ovaj naš, nema nigdje u regiji. U 
zemljama koje nas okružuju, Sloveniji, 
Mađarskoj, Srbiji, postoje pčelarski 
sajmovi, ali su puno manji od našeg. 
Ovogodišnji 18. po redu održavat će se u 
četiri sajamske hale na izložbenom 
prostoru nešto većem od pet tisuća 

četvornih metara. Stižu nam izlagači iz 
Slovenije, Italije, Poljske, Mađarske, 
Srbije, a u sklopu Pčelarskog sajma održat 
će se i 9. Izložba vina i vinogradarske 
opreme  — istaknuo je = direktor 
Bjelovarskog sajma Zlatko Salaj. 

Izložba vina i sajam vjenčanja 

Izložba vina, dodao je, imat će 
ocjenjivački karakter, a za ocjenjivanje je 
već prijavljeno više od stotinu uzoraka 
vina iz svih krajeva Hrvatske. Još je dodao 
da će se kao dodatni sadržaj u sklopu 
sajma održati i 2. Sajam vjenčanja, 
priredba za koju su, kako je rekao, na 
Sajmu procijenili da ima potencijala da u 
narednim godinama možda izraste i u 
samostalnu sajamsku manifestaciju. 

Bjelovarsko — bilogorski župan Marko 
Marušić izrazio je zadovoljstvo što se 
nakon dvije pandemijske godine uspjelo 
ponovo organizirati Međunarodni 
pčelarski sajam. 

— Drago mi je da su sve pripreme 
protekle dobro, da su hale pune i da naši 
pčelari jedva čekaju da se okupe i da iz 


u 

prve ruke, zahvaljujući — kvalitetnim 
predavačima, dobiju one informacije koje 
su ime potrebne da bi unaprijedili razvoj 
pčelarstva na području naše županije. 
Drago mi je i da Županija u tome sudjeluje 
sa svojim mjerama i poticajima, a sve u 
svrhu zaštite naših pčelara i njihovih 
proizvoda, odnosno da naši građani i naša 
djeca imaju priliku konzumirati kvalitetan 
med — kazao je župan Marušić. Čestitajući 
organizatorima na trudu i zalaganju župan 
je uputio poziv građanima da ovog 
vikenda = posjete 18. = Međunarodni 
pčelarski sajam u Gudovcu. 

— Nama kao Bjelovarsko-bilogorskoj 
županiji, kao = većinskom vlasniku 
Bjelovarskog sajma, u interesu je da 
sajmeni prostor bude što više ispunjen 
tijekom cijele godine i da se ovdje 
organizira što više raznih događanja, a mi 
ćemo kao vlasnici gledati da zajedno sa 
Sajmom i Ministarstvom poljoprivrede 
uredimo postojeće hale i na taj način 
podignemo kvalitetu sajma — rekao je 
župan Marušić. 

Uvertira u veliku Bitku kod Stubice 


Ne propustite “Puntanje 
kmetov" kod Gupčeve lipe 


Ove subote u Gupčev kraj stiže 
“Puntanje kmetov" koje će okupiti 
pobunjene kmete koji zajedno s 
Matijom Gupcem dogovaraju veliku 
Seljačku bunu. 

Program kreće sa prikazom života 
Matije Gupca kod rodne kuće u naselju 
Hižakovec u Donjoj Stubici, nakon 
čega seljaci organizirano kreću prema 
Gupčevoj lipi u Gornju Stubicu gdje 
počinje naoružavanje i obučavanje za 
Bitku. 

Puntanje kmetov je uvertira u Bitku 
kod Stubice koja će se održati Il. 
veljače kod dvorca Stubički Golubovec 
u Donjoj Stubici. 

Tako vas ove subote u Hižakovcu s 
početkom u 11 sati očekuje prikaz 
života Matije Gupca kod rodne kuće 


Matije Gupca, a u organizaciji Družbe 
vitezova zlatnog kaleža. U 13 sati 
predviđen je organizirani odlazak 
prema Gupčevoj lipi gdje posjetitelje 
očekuje nastup Glazbenog sastava 
Črleni Lajbeki, a u 14 sati dolaze 
pobunjeni kmetovi uz naoružavanje i 
obučavanje za bitku, pripremanje Bune 
i pučko veselje uz gastro ponudu. 

U Muzeju seljačkih buna, ove 
subote, ali i nedjelje, u Dvorcu Oršić u 
Gornjoj Stubici od 9 do 17 sati imate 
prilike posjetiti Muzej uz popust od 50 
posto na cijene individualnih _i 
obiteljskih ulaznica, a dostupno je i 
organizirano besplatno stručno vodstvo 
u 11 sati. U subotu će se od 12 do 14 
sati u Muzeju održati i radionica pod 
nazivom “Buna u suveniru“. 


SALE-MONT 
KRAPINA 


Ud: &40- 545: DOT 77 EZ DD 
Emona. kr2 01 5di žmai | zom 
ian Luomaontaripinn.ti 


Polja Kragleško 114, 4GODO drajkna 


BADHKO VRIZEREF: grgri-gurt: GA OO. 16. 
wan radnog sremena ilnlarima po doegenna 


fol" 


uspješne 
karijere! 


Lećianiju žad dika : 
FACULTY OF ORGA: HD IHFOHAEMATICE 
LITE 


NAJBOLJI OMJER KVALITETE I CIJENE 


- partner za energetsku obnovu vaše kuće, 
stana ili poslovnog prostora 
- majstor za postavu klupčica, laminata, 
knaufa, obradu špaleta i ostale 


završne radove 


- unutarnja i vanjska stolarija 
sa najboljim omjerom cijene 


| kvalitete uz kratke rokove isporuke 

Maštovite maske najmlađih 
Čakovčana uvijek oduševe, a 
one najbolje nagrađuju se 1 ove 
godine — uključite se u izbor 


Najmlađi i najveseliji Čakovčani, 
djeca iz gradskih dječjih vrtića te 
njihove odgojiteljice, dugogodišnji su 
sudionici Međimurskog fašnika, a 
svake godine iznova oduševljavaju 


svojim maštovitim i kreativnim 
maskama. 
Zbog toga Turistička zajednica 


Grada Cakovca i ove godine poziva 
vrtićke skupine da pošalju fotografije 
svojih maska. Naime, i ove godine bira 
se najmaska, odnosno najskupina i to 
lajkovima, a nagrađeno će biti pet 
skupina čije fotografije skupe najviše 


lajkova. 
Sve što je potrebno je dostaviti 
fotografije putem e-maila: 


izlagaci(0cakovec.hr s podacima o 
nazivu skupine, nazivu vrtića _i 
imenima odgajatelja. 

Prijave traju do 13. veljače, a u 
utorak, 14. veljače sve pristigle 


fotografije Turistička će zajednica 
objaviti na svom Facebook profilu. 
Biranje, odnosno “lajkanje" najgrupe 
trajat će do utorka, 21. veljače do 12 
sati. 

-Fašnik je blizu, dječji osmijesi stižu, 
da nam veselje podižu! — poručuju iz 
gradske Turističke zajednice. 


KAKVA PROMOCIJA 
Mađerkin breg svrstan među 


najljepše vidikovce u i 


Odlična turistička promocija za 
Međimursku županiju — Mađerkin 
breg svrstan je među najljepše 
vidikovce u Hrvatskoj. 

Naime, na  Instagram profilu 
Putoholičari, na kojem se objavljuju 
zanimljivosti o raznim 
destinacijama i preporuke za 
putovanja, osvanuo je video u kojem 
su pobrojani najljepši vidikovci u 
Hrvatskoj, a među njima i Mađerkin 
breg u Međimurju. 

Na popisu mjesta koja nude 
najljepši pogled na = prekrasnu 
prirodu se mogu pronaći i kanjon 


sjeverlhr) 

Maškare preuzimaju ulice 
Preloga — zamaskirajte se 1 
pridružite velikoj fašničkoj 
povorci, pripremljen je 
bogat program 


Turistička zajednica Grada Preloga, već 
tradicionalnim pozivom: ,,Bedaki norijo saki dan, 
a pametni samo na Fašnik“, poziva sve građane i 
posjetitelje na ovogodišnji Fašnjak u Prelogu. 

Ove će godine fašnička povorka Prelogom proći 
u nedjelju, 19. veljače te se pozivaju mjesni odbori 
s područja Preloga, udruge, grupe građana te svi 
koji žele promijeniti svoj izgled na jedan dan da se 
pridruže velikom fašničkom veselju u Gradu 
Prelogu. 

Maskirajte se, uredite i na taj način uljepšajte 
ovaj dan i uživajte u bogatoj ponudi uz čaj i slatke 
krafne za sve. Nakon fašničke povorke skupine će 
se predstaviti na Trgu Slobode ispred Doma 
kulture. Vrhunac manifestacije bit će suđenje 
Fašnjaku. 

Program počinje od 14 sati okupljanjem na Trgu 
Slobode kod Doma kulture Grada Preloga, a 
nastavlja se fašničkom povorkom ulicama Preloga 
koju će već tradicionalno pratiti Puhački orkestar 
Grada Preloga. 


Vremenska 
prognoza 


LALS MEDIA d.o.o. Za umnožavanje, 
iznajmljivanje, priopćavanje javnosti u 
bilo kojem obliku kao i prerađivanje na 
bilo koji način bilo kojeg dijela ili ovih 
novina u cijelosti potrebno je zatražiti 
pisano dopuštenje nositelja prava 

